qundao/data-zh-poetry huggingface dataset:
国学
作者：吴伟业
朝代：明
体裁：七言律诗

松柏曾垂讲院阴，后湖烟雨记登临。桓荣空有穷经志，伏挺徒增感遇心。四库图书劳访问，六堂弦管听销沉。白头博士重来到，极目萧条泪满襟。
圆圆曲
作者：吴伟业
朝代：明
体裁：古风

鼎湖当日弃人间，破敌收京下玉关。恸哭六军俱缟素，冲冠一怒为红颜。红颜流落非吾恋，逆贼天亡自荒宴。电埽黄巾定黑山，哭罢君亲再相见。相见初经田窦家，侯门歌舞出如花。许将戚里箜篌伎，等取将军油壁车。家本姑苏浣花里，圆圆小字娇罗绮。梦向夫差苑里游，宫娥拥入君王起。前身合是采莲人，门前一片横塘水。横塘双桨去如飞，何处豪家强载归。此际岂知非薄命，此时只有泪沾衣。薰天意气连宫掖，明眸皓齿无人惜。夺归永巷闭良家，教就新声倾坐客。坐客飞觞红日暮，一曲哀弦向谁诉。白晰通侯最少年，拣取花枝屡回顾。早携娇鸟出樊笼，待得银河几时渡。恨杀军书底死催，苦留后约将人误。相约恩深相见难，一朝蚁贼满长安。可怜思妇楼头柳，认作天边粉絮看。遍索绿珠围内第，强呼绛树出雕栏。若非壮士全师胜，争得蛾眉匹马还。蛾眉马上传呼进，云鬟不整惊魂定。蜡炬迎来在战场，啼妆满面残红印。专征箫鼓向秦川，金牛道上车千乘。斜谷云深起画楼，散关月落开妆镜。传来消息满江乡，乌桕红经十度霜。教曲妓师怜尚在，浣纱女伴忆同行。旧巢共是衔泥燕，飞上枝头变凤皇。长向尊前悲老大，有人夫婿擅侯王。当时祗受声名累，贵戚名豪竞延致。一斛明珠万斛愁，关山漂泊腰肢细。错怨狂风飏落花，无边春色来天地。尝闻倾国与倾城，翻使周郎受重名。妻子岂应关大计，英雄无奈是多情。全家白骨成灰土，一代红妆照汗青。君不见馆娃初起鸳鸯宿，越女如花看不足。香径尘生鸟自啼，屧廊人去苔空绿。换羽移宫万里愁，珠歌翠舞古梁州。为君别唱吴宫曲，汉水东南日夜流。
圆圆曲
作者：吴伟业
朝代：明

鼎湖当日弃人间，破敌收京下玉关。恸哭六军俱缟素，冲冠一怒为红颜。红颜流落非吾恋，逆贼天亡自荒宴。电扫黄巾定黑山，哭罢君亲再相见。相见初经田窦家，侯门歌舞出如花。许将戚里箜篌伎，等取将军油壁车。家本姑苏浣花里，圆圆小字娇罗绮。梦向夫差苑里游，宫娥拥入君王起。前身合是采莲人，门前一片横塘水。横塘双桨去如飞，何处豪家强载归。此际岂知非薄命，此时只有泪沾衣。薰天意气连宫掖，明眸皓齿无人惜。夺归永巷闭良家，教就新声倾坐客。坐客飞觞红日暮，一曲哀弦向谁诉。白晢通侯最少年，拣取花枝屡回顾。早携娇鸟出樊笼，待得银河几时渡。恨杀军书底死催，苦留后约将人误。相约恩深相见难，一朝蚁贼满长安。可怜思妇楼头柳，认作天边粉絮看。遍索绿珠围内第，强呼绛树出雕栏。若非壮士全师胜，争得蛾眉匹马还。蛾眉马上传呼进，云鬟不整惊魂定。蜡炬迎来在战场，啼妆满面残红印。专征箫鼓向秦川，金牛道上车千乘。斜谷云深起画楼，散关月落开妆镜。传来消息满江乡，乌桕红经十度霜。教曲伎师怜尚在，浣纱女伴忆同行。旧巢共是衔泥燕，飞上枝头变凤凰。长向尊前悲老大，有人夫婿擅侯王。当时祇受声名累，贵戚名豪竞延致。一斛明珠万斛愁，关山漂泊腰肢细。错怨狂风飏落花，无边春色来天地。尝闻倾国与倾城，翻使周郎受重名。妻子岂应关大计，英雄无奈是多情。全家白骨成灰土，一代红妆照汗青。君不见馆娃初起鸳鸯宿，越女如花看不足。香径尘生乌自啼，屟廊人去苔空绿。换羽移宫万里愁，珠歌翠舞古梁州。为君别唱吴宫曲，汉水东南日夜流。
圆圆曲
作者：吴伟业
朝代：明
体裁：诗

鼎湖当日弃人间，破敌收京下玉关。
恸哭六军俱缟素，冲冠一怒为红颜。
红颜流落非吾恋，逆贼天亡自荒宴。
电扫黄巾定黑山，哭罢君亲再相见。
相见初经田窦家，侯门歌舞出如花。
许将戚里箜篌伎，等取将军油壁车。
家本姑苏浣花里，圆圆小字娇罗绮。
梦向夫差苑里游，宫娥拥入君王起。
前身合是采莲人，门前一片横塘水。
横塘双桨去如飞，何处豪家强载归。
此际岂知非薄命，此时只有泪沾衣。
薰天意气连宫掖，明眸皓齿无人惜。
夺归永巷闭良家，教就新声倾坐客。
坐客飞觞红日暮，一曲哀弦向谁诉。
白皙通侯最少年，拣取花枝屡回顾。
早携娇鸟出樊笼，待得银河几时渡。
恨杀军书底死催，苦留后约将人误。
相约恩深相见难，一朝蚁贼满长安。
可怜思妇楼头柳，认作天边粉絮看。
遍索绿珠围内第，强呼绛树出雕栏。
若非壮士全师胜，争得蛾眉匹马还。
蛾眉马上传呼进，云鬟不整惊魂定。
蜡炬迎来在战场，啼妆满面残红印。
专征箫鼓向秦川，金牛道上车千乘。
斜谷云深起画楼，散关月落开妆镜。
传来消息满江乡，乌桕红经十度霜。
教曲伎师怜尚在，浣纱女伴忆同行。
旧巢共是衔泥燕，飞上枝头变凤凰。
长向尊前悲老大，有人夫婿擅侯王。
当时只受声名累，贵戚名豪竞延致。
一斛明珠万斛愁，关山漂泊腰肢细。
错怨狂风扬落花，无边春色来天地。
尝闻倾国与倾城，翻使周郎受重名。
妻子岂应关大计，英雄无奈是多情。
全家白骨成灰土，一代红妆照汗青。
君不见馆娃初起鸳鸯宿，越女如花看不足。
香径尘生乌自啼，屟廊人去苔空绿。
换羽移宫万里愁，珠歌翠舞古梁州。
为君别唱吴宫曲，汉水东南日夜流。
圆圆曲
作者：吴伟业
朝代：明

鼎湖当日弃人间，破敌收京下玉关。恸哭六军俱缟素，冲冠一怒为红颜。红颜流落非吾恋，逆贼天亡自荒宴。电扫黄巾定黑山，哭罢君亲再相见。 相见初经田窦家，侯门歌舞出如花。许将戚里箜篌伎，等取将军油壁车。家本姑苏浣花里，圆圆小字娇罗绮。梦向夫差苑里游，宫娥拥入君王起。前身合是采莲人，门前一片横塘水。横塘双桨去如飞，何处豪家强载归。此际岂知非薄命，此时唯有泪沾衣。薰天意气连宫掖，明眸皓齿无人惜。夺归永巷闭良家，教就新声倾坐客。坐客飞觞红日暮，一曲哀弦向谁诉？白晳通侯最少年，拣取花枝屡回顾。早携娇鸟出樊笼，待得银河几时渡？恨杀军书抵死催，苦留后约将人误。相约恩深相见难，一朝蚁贼满长安。可怜思妇楼头柳，认作天边粉絮看。遍索绿珠围内第，强呼绛树出雕阑。若非壮士全师胜，争得蛾眉匹马还？ 蛾眉马上传呼进，云鬟不整惊魂定。蜡炬迎来在战场，啼妆满面残红印。专征萧鼓向秦川，金牛道上车千乘。斜谷云深起画楼，散关月落开妆镜。传来消息满江乡，乌桕红经十度霜。教曲伎师怜尚在，浣纱女伴忆同行。旧巢共是衔泥燕，飞上枝头变凤凰。长向尊前悲老大，有人夫婿擅侯王。当时只受声名累，贵戚名豪竞延致。一斛明珠万斛愁，关山漂泊腰肢细。错怨狂风飏落花，无边春色来天地。 尝闻倾国与倾城，翻使周郎受重名。妻子岂应关大计，英雄无奈是多情。全家白骨成灰土，一代红妆照汗青。君不见，馆娃初起鸳鸯宿，越女如花看不足。香径尘生乌自啼，屧廊人去苔空绿。换羽移宫万里愁，珠歌翠舞古梁州。为君别唱吴宫曲，汉水东南日夜流！
堇山儿
作者：吴伟业
朝代：明
体裁：古风

堇山儿，儿生不识乱与离。父言急去牵儿衣，母言乞火为儿炊。作糜父母忽不见，但见长风白浪高崔嵬。将军下一令，军中那得闻儿啼。楼船何高高，沙岸多崩摧。榜人不能移，举手推堕之。上有蒲与雈，下有泞与泥，十步九倒迷东西。身无裤襦，足穿蒺藜，叩头指口惟言饥。将船送儿去，问以乡里记忆还依稀。父兮母兮哭相认，声音虽是形骸非。傍有一老翁，羡儿独来归。不知我儿何处喂游鱼，或经略卖遭鞭笞。垂头涕下何累累。吾欲竟此曲，此曲哀且悲。茫茫海内风尘飞，一身不自保，生儿欲何为。君不见堇山儿。
夜发破山寺别鹤如上人
作者：吴伟业
朝代：明
体裁：五言律诗

得来松下宿，初月澹相亲。山近住难定，僧高别更真。暗泉随去马，急叶捲归人。过尽碧云处，我心惭隐沦。
夜宿蒙阴
作者：吴伟业
朝代：明
体裁：七言律诗

客行杖策鲁城边，访俗春风百里天。蒙岭出泉茶辨性，龟田加火谷占年。野蚕养就都成茧，村酒沽来不费钱。我亦山东狂李白，倦游好觅主家眠。
夜宿阜昌
作者：吴伟业
朝代：明
体裁：古风

我来古昌国，望古思乐生。总将六诸侯，抚剑东专征。下齐功不细，奔赵事无成。草没黄金台，犹忆昭王迎。涕泣辞伐燕，气谊良非轻。此真天下事，岂独因知兵。忠心激旧将，誓死存聊城。惜哉鲁仲连，排难徒高名。劝使东游齐，毋乃伤纵横。
夜泊汉口
作者：吴伟业
朝代：明
体裁：五言律诗

秋气入鸣滩，钩帘对影看。久游乡语失，独客醉歌难。星淡渔吹火，风高笛倚阑。江南归自近，尽室寄长安。
夜游虎丘 其一 试剑石
作者：吴伟业
朝代：明
体裁：七言绝句

石破天惊出匣时，中宵气共斗牛期。鱼肠葬后应飞去，神物沉埋未足奇。
夜游虎丘 其七 悟石轩
作者：吴伟业
朝代：明
体裁：七言绝句

筑居缥缈比良常，有客逢僧话石廊。仙佛共参唯此石，白莲花发定中香。
夜游虎丘 其三 千人石
作者：吴伟业
朝代：明
体裁：七言绝句

碧树朱栏白足僧，相携刘尹与张凭。广场月出贪趺坐，天半风摇讲院灯。
夜游虎丘 其二 王珣故宅
作者：吴伟业
朝代：明
体裁：七言绝句

舍宅风流尚可追，王郎别墅几人知。即今谁令桓公喜，正是山花欲笑时。
夜游虎丘 其五 剑池
作者：吴伟业
朝代：明
体裁：七言绝句

百尺灵湫风雨气，星星照出鱼肠字。辘轳夜半语空中，无人解识兴亡意。
夜游虎丘 其八 后山月黑不见
作者：吴伟业
朝代：明
体裁：七言绝句

画烛烧来入翠微，更邀微月映清辉。欲穷千里登临眼，笑约重游兴不违。
夜游虎丘 其六 可中亭
作者：吴伟业
朝代：明
体裁：七言绝句

白石参来共此心，一亭矫立碧潭深。松间微月窥人澹，似识高贤屐齿临。
夜游虎丘 其四 颜书石刻
作者：吴伟业
朝代：明
体裁：七言绝句

鲁公戈法胜吴钩，决石锥沙莫与俦。火照断碑山鬼出，剑潭月落影悠悠。
大中丞心康韩公九月还自淮南生日为寿
作者：吴伟业
朝代：明
体裁：七言律诗

阊阖清秋爽气来，尚书新自上游回。八公草木登高宴，九日茱萸置酒台。兵食从容经久计，江淮安稳济时才。尊前好唱南山曲，笳鼓西风笑语开。
大根菜
作者：吴伟业
朝代：明
体裁：五言律诗

几叶青青古，穿泥弗染痕。谁人爱高洁，留汝历凉温。轮囷形难老，芳辛味独存。古来盘石重，不必取深根。
天马山过铁崖墓有感
作者：吴伟业
朝代：明
体裁：五言律诗

天马龙为友，云山鸟自飞。定愁黄纸召，独羡白衣归。长卷心同苦，狂歌调已非。悲来吹铁笛，莫笑和人稀。
如梦令 其一 闺情
作者：吴伟业
朝代：明
体裁：词

镇日莺愁燕懒，遍地落红谁管。睡起爇沉香，小饮碧螺春碗。帘卷，帘卷，一任柳丝风软。
如梦令 闺情 其一
作者：吴伟业
朝代：明

镇日莺愁燕懒，遍地落红谁管。睡起爇沉香，小饮碧螺春盌。帘卷，帘卷，一任柳丝风软。
如梦令 闺情 其三
作者：吴伟业
朝代：明
体裁：词

小阁焚香閒坐。摵摵纸窗风破。女伴有谁来，管领春愁一个。无那。无那。斜压翠衾还卧。
如梦令 闺情 其二
作者：吴伟业
朝代：明
体裁：词

误信鹊声枝上。几度楼头西望。薄倖不归来，愁杀石城风浪。无恙。无恙。牢记别时模样。
如梦令 闺情 其五
作者：吴伟业
朝代：明
体裁：词

昨夜星阑人醒。移过玉人鸳枕。同到琐窗前，照见一帘花影。谁肯。谁肯。不怕月明风冷。
如梦令 闺情 其四
作者：吴伟业
朝代：明
体裁：词

烟锁画桥人病。燕子玉关归信。报导负情侬，屈指还家春尽。休听。休听，又是海棠开近。
如梦令·镇日莺愁燕懒
作者：吴伟业
朝代：明

镇日莺愁燕懒，遍地落红谁管？睡起爇沉香，小饮碧螺春盌。帘卷，帘卷，一任柳丝风软。
如梦令·闺情
作者：吴伟业
朝代：明

镇日莺愁燕懒，遍地落红谁管。睡起爇沉香，小饮碧螺春盌。帘卷，帘卷，一任柳丝风软。误信鹊声枝上。几度楼头西望。薄倖不归来，愁杀石城风浪。无恙。无恙。牢记别时模样。小阁焚香閒坐。摵摵纸窗风破。女伴有谁来，管领春愁一个。无那。无那。斜压翠衾还卧。烟锁画桥人病。燕子玉关归信。报导负情侬，屈指还家春尽。休听。休听，又是海棠开近。昨夜星阑人醒。移过玉人鸳枕。同到琐窗前，照见一帘花影。谁肯。谁肯。不怕月明风冷。
姜如须从越中寄诗次韵
作者：吴伟业
朝代：明
体裁：七言律诗

漂泊江湖鲁两生，乱离牢落暮云平。秦馀祀日刊黄县，越绝编年纪赤城。南菊逢人怀故国，西窗听雨话陪京。不堪兄弟频回首，落木萧萧非世情。
子夜歌·其一
作者：吴伟业
朝代：明
体裁：五言绝句

欢是南山云，半作北山雨。不比薰炉香，缠绵入怀里。
子夜歌·其一
作者：吴伟业
朝代：明
体裁：五言绝句

白玉绛罗围，枝头荔子垂。待侬亲用手，缓缓褪红衣。
子夜歌·其七
作者：吴伟业
朝代：明
体裁：五言绝句

侬如机上花，春风吹不得。剪刀太无赖，断我机中织。
子夜歌·其三
作者：吴伟业
朝代：明
体裁：五言绝句

故使欢见侬，侬道不相识。曾记马上郎，挟弹门前立。
子夜歌·其三
作者：吴伟业
朝代：明
体裁：五言绝句

榕树参天长，郎栖在何处。随郎不见榕，累侬望乡树。
子夜歌·其九
作者：吴伟业
朝代：明
体裁：五言绝句

指冷玉箫寒，袖长罗袂湿。此夜坐匡床，春风无气力。
子夜歌·其二
作者：吴伟业
朝代：明
体裁：五言绝句

夜夜枕手眠，笑脱黄金钏。倾身畏君轻，背转流光面。
子夜歌·其二
作者：吴伟业
朝代：明
体裁：五言绝句

郎来索糖霜，莫持与郎吃。郎要口头甜，不如是尝蜜。
子夜歌·其五
作者：吴伟业
朝代：明
体裁：五言绝句

双缠五色缕，与欢相连爱。尚有宛转丝，织成合欢带。
子夜歌·其五
作者：吴伟业
朝代：明
体裁：五言绝句

拂手慈悲树，相牵话生死。为郎数还期，就中屈双指。
子夜歌·其八
作者：吴伟业
朝代：明
体裁：五言绝句

红罗复斗帐，四角垂明珠。明珠胜明月，月落君踌蹰。
子夜歌·其六
作者：吴伟业
朝代：明
体裁：五言绝句

橄榄两头纤，终难一个圆。纵教皮肉尽，肠肚自然坚。
子夜歌·其六
作者：吴伟业
朝代：明
体裁：五言绝句

浅碧鱼文缬，轻红杏子花。比来妆束素，加上木兰纱。
子夜歌·其十
作者：吴伟业
朝代：明
体裁：五言绝句

夜色吹衣袂，新声出绛纱。相逢更相认，银烛上铅华。
子夜歌·其十一
作者：吴伟业
朝代：明
体裁：五言绝句

舞罢私自怜，腰肢日袅袅。总角诸少年，亏他只言好。
子夜歌·其十三
作者：吴伟业
朝代：明
体裁：五言绝句

出门风露寒，欢言此路去。妾梦亦随君，与欢添半臂。
子夜歌·其十二
作者：吴伟业
朝代：明
体裁：五言绝句

玉枕湘文簟，金炉凤脑烟。君来只病酒，辜负解香钿。
子夜歌·其四
作者：吴伟业
朝代：明
体裁：五言绝句

微笑佯牵伴，低头误弄弦。众中谁卖眼，又说是相怜。
子夜歌·其四
作者：吴伟业
朝代：明
体裁：五言绝句

绿叶吐红苗，纱窗月影高。待郎郎不至，落得美人蕉。
子夜词·其一
作者：吴伟业
朝代：明
体裁：五言绝句

人采莲子青，妾采梧子黄。置身宛转中，纤小欢所尝。
子夜词·其三
作者：吴伟业
朝代：明
体裁：五言绝句

夜凉入空房，侍婢待除装。枕前钩不下，知未解衣裳。
子夜词·其二
作者：吴伟业
朝代：明
体裁：五言绝句

忆欢教侬书，少小推无力。别郎欲郎怜，修笺自雕饰。
客谭云间帅坐中事
作者：吴伟业
朝代：明
体裁：七言律诗

五茸丝管妓堂秋，夺得蛾眉付主讴。岂是绝缨诸将会，偶因行酒故人留。青尊有恨攀他手，白削无情笑者头。若遇季伦西市日，可宜还堕绿珠楼。
客路
作者：吴伟业
朝代：明
体裁：五言律诗

客路惊心里，栖迟苦未能。龙移对江塔，雷出定龛僧。林黑人谭虎，台荒吏按鹰。清波门外宿，潮落过西兴。
宣宗御用戗金蟋蟀盆歌
作者：吴伟业
朝代：明
体裁：古风

宣宗在御升平初，便殿进览豳风图。煖阁才人笼蟋蟀，昼长无事为欢娱。定州花瓷赐汤沐，玉粒琼浆供饮啄。戗金髹漆隐双龙，果厂雕盆锦香褥。佽飞着翅逞腰身，玉砌轩鬐试一鸣。性不近人须耿介，才堪却敌在僄轻。君王暇豫留深意，棘门霸上皆儿戏。斗鸡走狗谩成功，今日亲观战场利。坦颡长身张两翼，锯牙植股须如戟。汉家十二羽林郎，虫达封侯功第一。临淮真龙起风云，二豪螟蛉张与陈。草间窃伏竟何用，灶下厮养非吾群。大将中山独持重，却月城开立不动。两目相当振臂呼，先声作势多操纵。应机变化若有神，僄突彷佛常开平。黄须鲜卑见股栗，垂头折足亡精魂。独身跳免追且急，拉折攀翻只一掷。蠮螉塞外蠕蠕走，使气穷搜更深入。当前拔栅赌先登，夺采争筹为主人。自分一身甘瓦注，不知重赏用黄金。君王笑谓当如此，楚汉雌雄何足齿。莫嗤超距浪轻生，横草功名须致死。二百年来无英雄，故宫瓦砾吟秋风。一寸山河斗蛮触，五千甲士化沙虫。灌莽微躯亦何有，捉生误落儿童手。蚁贼穿墉负败胔，战骨虽香嗟速朽。凉秋九月长安城，黑鹰指爪愁双睛。锦韝玉绦竞驰逐，头鹅宴上争输赢。斗鸭栏空舞马死，开元万事堪伤心。秘阁图书遇兵火，厂盒宣窑贱如土。名都百戏少人传，贵戚千金向谁赌。乐安孙郎好古癖，剔红填漆收藏得。我来山馆见雕盆，蟋蟀秋声增叹息。呜呼漆城荡荡空无人，哀螀切切啼王孙。贫士征夫尽流涕，惜哉不遇飞将军。
宫扇
作者：吴伟业
朝代：明
体裁：古风

宣皇清暑幸离宫，碧槛青疏十二重。七宝铸铜薰鸭贵，千金磁翠斗鸡红。玳瑁帘开南内宴，沉香匣启西川扇。蝉翼描来云母轻，冰纨制就天孙艳。丹霞滃起驾云軿，王母双成绛节还。玉管凤衔花万寿，银涛龙蹴海三山。芙蓉水殿琉璃彻，内家尚苦樱桃热。九华初御咏招凉，落叶回风若霜雪。峨眉万里尚方船，雉尾千秋奏御笺。公主合欢娇翡翠，昭容反影斗婵娟。遭逢召见南薰殿，思陵日昃犹挥汗。天语亲传赐近臣，先生进讲豳风倦。黄罗帕捧出雕阑，画箑丹青掌上看。俸薄买嫌灯市价，恩深携谢閤门班。自离卷握秋风急，蹇驴便面谁人识。闻道烽烟蔽锦城，齐纨楚竹无颜色。石榴喷火照皇都，再哭苍梧愧左徒。旧内谩悬长命缕，新宫徒贴辟兵符。雨夜床头搜废箧，摩挲老眼王家物。半面犹存蛱蝶图，空箱尚记霓裳叠。蠹粉黄侵琼树花，曲尘香损紫鸾车。珠衣五翟悲秦女，玉坠双鱼泣汉家。莫叹君恩长断绝，比来舒卷仍鲜洁。乍可襟披宋玉风，不堪袖掩班姬月。
宴孙孝若山楼赋赠
作者：吴伟业
朝代：明
体裁：七言律诗

千章乔木俯晴川，高阁登临雨后天。明月笙歌红烛院，春山书画绿杨船。郗超好客真名士，苏晋翻经正少年。最是风流挥玉麈，烟霞胜处着神仙。
家园次罢官吴兴有感
作者：吴伟业
朝代：明

世路嗟谁稳，栖迟可奈何！官随残梦短，客比乱山多。闭阁疑香坐，行厨载酒过。却听渔唱响，落日有风波。
家园次罢官吴兴有感·其一
作者：吴伟业
朝代：明
体裁：五言律诗

世路嗟谁稳，栖迟可奈何。官随残梦短，客比乱山多。闭阁凝香坐，行厨载酒过。却听渔唱响，落日有风波。
家园次罢官吴兴有感·其三
作者：吴伟业
朝代：明
体裁：五言律诗

枉殉千金诺，空酬一饭恩。只今求国士，谁与报王孙。强闷裁诗卷，长歌向酒尊。古人高急难，叹息在夷门。
家园次罢官吴兴有感·其二
作者：吴伟业
朝代：明
体裁：五言律诗

胜事难忘处，阴晴槛外峰。高台争见水，曲坞自栽松。失志花还放，离程鹤未从。白云长澹澹，犹作到时容。
家园次罢官吴兴有感·其四
作者：吴伟业
朝代：明
体裁：五言律诗

剧郡非吾好，萧条去国身。几年称傲吏，此日作诗人。京洛虚名误，江湖懒病真。一官知已愧，所得是长贫。
宿徐元叹落木庵
作者：吴伟业
朝代：明
体裁：五言律诗

落木万山心，萧条无古今。弃家归去晚，别业住来深。客过松间饭，僧留石上琴。早成茅屋计，枉向白云寻。
宿沈文长山馆·其一
作者：吴伟业
朝代：明
体裁：五言律诗

一径草堂偏，湖光四壁天。焙茶松灶火，浴茧竹篱泉。玉鼠仙人洞，银鲈钓客船。前村呼种树，偶语石桥边。
宿沈文长山馆·其二
作者：吴伟业
朝代：明
体裁：五言律诗

遇山思便住，此地信堪留。谋食因溪碓，斋心在石楼。渔舟帆六面，橘井树干头。长共鸱夷子，翩然结伴游。
寄周子俶中州
作者：吴伟业
朝代：明
体裁：七言律诗

闻道周郎数酒悲，中原极目更依谁。云遮二室关山在，河夺三门风雨移。铜狄纪年何代恨，石经传字几人知。狂歌落日登临罢，残醉归来信马迟。
寄怀陈直方·其一
作者：吴伟业
朝代：明
体裁：五言律诗

汉法三冬系，秦关万里流。可怜诸子壮，不料阖门收。要路冤谁救，宽恩病独留。羁栖骑瘦马，风雪阻他州。
寄怀陈直方·其三
作者：吴伟业
朝代：明
体裁：五言律诗

万事偶相值，愁中且遣家。江山俄转战，妻子又天涯。客酒消残漏，军书过落花。出门翻自笑，安稳只龙沙。
寄怀陈直方·其二
作者：吴伟业
朝代：明
体裁：五言律诗

百口风波大，三生梦寐真。膏粱虚早岁，辛苦得前身。索米芒鞋雪，佣书布帽尘。不知公府掾，可识路傍人。
寄怀陈直方·其四
作者：吴伟业
朝代：明
体裁：五言律诗

时世高门惧，似君诚又稀。何辜忧并坐，即免忍先归。苦语思持满，劳生羡息机。向来兄弟辈，裘马自轻肥。
寄房师周芮公先生·其一
作者：吴伟业
朝代：明
体裁：七言律诗

惆怅平生负所知，尺书难到雁来迟。桄榔月暗严城闭，鶗鴂风高画角悲。湖里逢仙占昔梦，洞中遇叟看残棋。脱身衰白干戈际，笋屐寻山话后期。
寄房师周芮公先生·其三
作者：吴伟业
朝代：明
体裁：七言律诗

但若盘桓便见收，诏书趋迫敢淹留。始知处士青门里，须傍仙人白石楼。晋室衣冠依岭峤，越王刀剑闭林丘。少微却照南天远，榕树峰高隐故侯。
寄房师周芮公先生·其二
作者：吴伟业
朝代：明
体裁：七言律诗

北府风流坐啸清，萧郎白帢爱将迎。蒜山望断江干月，荔浦愁看海上城。刘寄关河虽险塞，卢循楼舰正纵横。莫嫌战鼓乡园急，瓜步年来已用兵。
寄房师周芮公先生·其四
作者：吴伟业
朝代：明
体裁：七言律诗

白鹤青猿叫晚风，苦将身世诉飘蓬。千滩水恶盘涡险，九曲云迷绝磴空。广武登临狂阮籍，承明寂寞老扬雄。巨源旧日称知已，误玷名贤启事中。
寒山晚眺
作者：吴伟业
朝代：明
体裁：五言律诗

骤入初疑误，沿源兴不穷。穿林人渐小，揽葛道微通。湖出千松杪，钟生万壑中。晚来山月吐，遥指断岩东。
寿座师李太虚先生·其一
作者：吴伟业
朝代：明
体裁：七言律诗

放怀天地总浮鸥，客里风光烂熳收。一斗浊醪还太白，二分明月属扬州。锦筝士女觞飞夜，铁笛关山剑舞秋。犹有壮心消未得，欲从何处访丹丘。
寿座师李太虚先生·其三
作者：吴伟业
朝代：明
体裁：七言律诗

读易看山爱息机，闭门芳草雁还飞。江湖有梦争南幸，沧海无家记北归。烟水一竿思旧隐，兵戈十口出重围。杜陵岂少安危志，老大飘零感布衣。
寿座师李太虚先生·其二
作者：吴伟业
朝代：明
体裁：七言律诗

好客从无二顷田，胜游随地记平泉。解衣白日消棋局，岸帻青山入钓船。故国风尘惊晚岁，天涯歌舞惜流年。箧中别有龙沙记，不许傍人唤谪仙。
寿座师李太虚先生·其四
作者：吴伟业
朝代：明
体裁：七言律诗

庐顶谈经破碧苔，十年不到首重回。风清钟鼓吴山出，云黑帆樯楚雨来。痛饮长江看自注，异书绝壁访应开。芒鞋归去身差健，白鹿诸生扫讲台。
寿总宪龚公芝麓
作者：吴伟业
朝代：明
体裁：古风

丈夫四十致卿相，努力公孤方少壮。握手开尊话畴昔，故人一见称无恙。当初海内苦风尘，解褐才名便绝伦。官守蕲春家近楚，贼窥江夏路通秦。书生年少非轻敌，擐甲开门便迎击。诗成横槊指黄巾，战定磨崖看赤壁。我同宋玉适来游，多士名贤共校雠。此地异才为乱出，论文高话锁厅秋。别后相思隔江水，黑山铁骑如风雨。闻道黄州数被兵，读书长啸重围里。荏苒分飞十八年，我甘衰白老江边。那知风雪严城鼓，重谒三公棨戟前。即君致身已鼎足，正色趋朝勤补牍。异书扪腹五千卷，美酒开颜三百斛。月明歌舞出帘栊，刻烛分题挥洒中。谈笑阮生青眼客，文章王掾黑头公。却思少小经离乱，铜驼荆棘寻常见。侧身天地竟何心，过眼风光有谁羡。楚水吴山思不禁，朝衫欲脱主恩深。待看贺监归来岁，勾漏丹砂本易寻。
寿王子彦五十·其一
作者：吴伟业
朝代：明
体裁：七言律诗

二十登车侈壮游，软尘京雒紫骅骝。九成宫体银钩就，万卷楼居玉轴收。纵解摴蒱非漫戏，即看哺醊亦风流。笋舆芒屩春山路，故旧相逢总白头。
寿王子彦五十·其三
作者：吴伟业
朝代：明
体裁：七言律诗

懒将身世近浮名，残客繇来厌送迎。独处意非关水石，逢人口不识杯铛。衣幍蕴藉多风貌，砚几清严见性情。子弟皆贤宾从好，似君才勿愧平生。
寿王子彦五十·其二
作者：吴伟业
朝代：明
体裁：七言律诗

旧业城西二顷田，著书闻已续长编。两贤门第知应补，十上才名袛自怜。投老漫裁居士服，畏人还趁孝廉船。只因梅信归来晚，手植松枝暗记年。
寿王子彦五十·其四
作者：吴伟业
朝代：明
体裁：七言律诗

虽云文籍与儒林，独行居然擅古今。五簋留宾高士约，百金投客故人心。尊彝布列图书贵，花木萧疏池馆深。晚向鹿门思采药，汉滨渔父共浮沉。
寿王鉴明五十
作者：吴伟业
朝代：明
体裁：古风

伏胜谢生徒，开壁藏卷轴。桓荣抱诗书，拾梠逃岩谷。古来两经生，遭乱耽讲读。后皆保耆颐，或乃致鼎足。当世数大儒，如君号名宿。通识晓世变，早计骇愚俗。一朝载妻子，推车入天目。经营志不遂，退乃就田牧。十亩种桑麻，一溪莳花木。果茹饴儿孙，樵苏课僮仆。以代子陵钓，无愧君平卜。俯视悠悠人，愁苦对金玉。下士岂闻道，世事如转毂。五十知天命，养生在无欲。全家就白云，避地驱黄犊。无以侑君觞，知足则不辱。
寿申少司农青门·其一
作者：吴伟业
朝代：明
体裁：七言律诗

相门三戟胜通侯，兄弟衣冠尽贵游。白下高名推谢朓，黄初耆德重杨彪。千山极目风尘暗，一老狂歌天地秋。还忆淮淝开制府，江声吹角古扬州。
寿申少司农青门·其二
作者：吴伟业
朝代：明
体裁：七言律诗

脱却朝衫上钓船，馀生投老白云边。买山向乞分司俸，饷客还存博士钱。世事烟霞娱晚岁，党人名字付残编。扁舟百斛乌程酒，散发江湖任醉眠。
寿继起和尚
作者：吴伟业
朝代：明
体裁：七言律诗

故山东望路微茫，讲树秋风老著霜。不羡紫衣誇妙相，惟凭白足遍诸方。随云舒卷身兼杖，与月空明诗一囊。台顶最高三万丈，道人心在赤城梁。
寿陆孟凫七十·其一
作者：吴伟业
朝代：明
体裁：七言律诗

枫叶芦花霜满林，江湖萧瑟鬓毛侵。书生藤峡功名薄，渔父桃源岁月深。入市蹇驴晨卖药，闭门残酒夜横琴。旧游烽火天涯梦，铜鼓山高急暮砧。
寿陆孟凫七十·其二
作者：吴伟业
朝代：明
体裁：七言律诗

讲授山泉绕户庭，苧翁无事为中泠。偶支鹤俸分鱼俸，閒点茶经补水经。千里程乡浮大白，一官勾漏养空青。归来松菊荒凉甚，买得双峰缚草亭。
将至京师寄当事诸老
作者：吴伟业
朝代：明

柴门秋色草萧萧，幕府惊传折简招。敢向烟霞坚笑傲，却贪耕凿久逍遥。杨彪病后称遗老，周党归来话圣朝。自是玺书修盛举，此身只合伴渔樵。莫嗟野老倦沉沦，领略青山未是贫。一自弓旌来退谷，苦将行李累衰亲。田因买马频书券，屋为牵船少结邻。今日巢由车下拜，凄凉诗卷乞闲身。匹马天街对落晖，萧条白发怅谁依。北门待诏宾朋盛，东观趋朝故旧稀。雪满关河书未到，月斜宫阙雁还飞。赤松本是留侯志，早放商山四老归。平生踪迹尽繇天，世事浮名总弃捐。不召岂能逃圣代，无官敢即傲高眠。匹夫志在何难夺，君相思深自见怜。记送铁崖诗句好，白衣宣至白衣还。
将至京师寄当事诸老·其一
作者：吴伟业
朝代：明
体裁：七言律诗

柴门秋色草萧萧，幕府惊传折简招。敢向烟霞坚笑傲，却贪耕凿久逍遥。杨彪病后称遗老，周党归来话圣朝。自是玺书修盛举，此身只合伴渔樵。
将至京师寄当事诸老·其三
作者：吴伟业
朝代：明
体裁：七言律诗

匹马天街对落晖，萧条白发怅谁依。北门待诏宾朋盛，东观趋朝故旧稀。雪满关河书未到，月斜宫阙雁还飞。赤松本是留侯志，早放商山四老归。
将至京师寄当事诸老·其二
作者：吴伟业
朝代：明
体裁：七言律诗

莫嗟野老倦沈沦，领略青山未是贫。一自弓旌来退谷，苦将行李累衰亲。田因买马频书券，屋为牵船少结邻。今日巢由车下拜，凄凉诗卷乞閒身。
将至京师寄当事诸老·其二
作者：吴伟业
朝代：明

莫嗟野老倦沉沦，领略青山未是贫。一自弓旌来退谷，苦将行李累衰亲。田因买马频书券，屋为牵船少结邻。今日巢由车下拜，凄凉诗卷乞闲身。
将至京师寄当事诸老·其四
作者：吴伟业
朝代：明

平生踪迹尽繇天，世事浮名总弃捐。不召岂能逃圣代，无官敢即傲高眠。匹夫志在何难夺，君相思深自见怜。记送铁崖诗句好，白衣宣至白衣还。
将至京师寄当事诸老·其四
作者：吴伟业
朝代：明
体裁：七言律诗

平生踪迹尽繇天，世事浮名总弃捐。不召岂能逃圣代，无官敢即傲高眠。匹夫志在何难夺，君相恩深自见怜。记送铁崖诗句好，白衣宣至白衣还。
将至京师寄当事诸老读友人旧题走马诗于邮壁漫次其韵·其一
作者：吴伟业
朝代：明
体裁：七言律诗

数卷残编两石弓，书生摇笔壮怀空。南朝子弟誇诸将，北固军营畏阿童。江上化龙图割据，国中指鹿诧成功。可怜曹霸丹青手，衔策无人付朔风。
山塘重赠楚云·其一
作者：吴伟业
朝代：明
体裁：七言绝句

宣公桥畔响轻车，二月相逢约玩花。乌桕著霜还击马，停鞭重问泰娘家。
山塘重赠楚云·其三
作者：吴伟业
朝代：明
体裁：七言绝句

月夜分携几度圆，语溪芳草隔云烟。那知阊阖千条柳，抛撇东风又一年。
山塘重赠楚云·其二
作者：吴伟业
朝代：明
体裁：七言绝句

家住横塘小院东，门前流水碧帘栊。五茸城外新移到，傲杀机云女侍中。
山塘重赠楚云·其四
作者：吴伟业
朝代：明
体裁：七言绝句

挟弹城南控紫骝，葳蕤春锁玉人留。花边别有秦宫活，不数人间有秺侯。
山居即事示王惟夏郁计登诸子
作者：吴伟业
朝代：明
体裁：七言律诗

灌木清漳五亩居，山崧檐果钓竿鱼。金龟典后频赊酒，麈尾烧来为著书。对客好穿高齿屐，出门常驾短辕车。陆倕张率呼同载，三月江南正祓除。
山花子·闺情
作者：吴伟业
朝代：明
体裁：词

阿母频催上玉钩。侍儿先起护香篝。晓气扑帘花尚睡，怯梳头。靥晕有情眉岫远，额黄无尽眼波流。细骨轻躯春一把，许多愁。
岁暮送穆大苑先往桐庐·其一
作者：吴伟业
朝代：明
体裁：五言律诗

客中贪过岁，又上富春船。烛影欹寒枕，江声听夜眠。石高孤岸迥，雪重半帆偏。明日停桡处，山城落木天。
岁暮送穆大苑先往桐庐·其三
作者：吴伟业
朝代：明
体裁：五言律诗

到日欣逢节，招寻有故人。官厨消绛蜡，客舍煖乌薪。锁印槐厅静，颁春柏酒新。翩翩杜书记，潇洒得閒身。
岁暮送穆大苑先往桐庐·其二
作者：吴伟业
朝代：明
体裁：五言律诗

卧病才回棹，征轺此再游。乱山穿鸟道，匹马向严州。远水浮沙屿，高枫入郡楼。知君风雨夜，落叶起乡愁。
岁暮送穆大苑先往桐庐·其四
作者：吴伟业
朝代：明
体裁：五言律诗

知尔贪乘兴，冲寒蜡屐忙。鹤翻松磴雪，猿守栗林霜。官酝移山榼，仙棋响石房。严光如可作，故态客星狂。
幼女
作者：吴伟业
朝代：明
体裁：五言律诗

抱去才周晬，应难记别时。信来偏早慧，似解识京师。书到迟回问，人前含吐词。可怜汝母病，临绝话相思。
庚子八月访同年吴永调于锡山有感赋赠·其一
作者：吴伟业
朝代：明
体裁：七言律诗

廿载京华共酒尊，十人今有几人存。多愁我已嫌身世，高卧君还长子孙。士马孤城喧渡口，云山老屋冷溪门。相逢万事从头问，桦烛三条照泪痕。
庚子八月访同年吴永调于锡山有感赋赠·其三
作者：吴伟业
朝代：明
体裁：七言律诗

黄花秋水五湖船，客鬓萧骚别几年。老去妻孥多下世，穷来官长有谁贤。酒杯驱使从无分，书卷消磨绝可怜。剩得当时旧松菊，数间茅屋对晴川。
庚子八月访同年吴永调于锡山有感赋赠·其二
作者：吴伟业
朝代：明
体裁：七言律诗

杖藜何必远行游，抱膝看云鹤氅裘。天遣名山供户牖，老逢佳节占风流。干戈定后身还健，花月閒时我欲愁。莫叹胜情无胜具，乱峰深处著高楼。
庚子八月访同年吴永调于锡山有感赋赠·其四
作者：吴伟业
朝代：明
体裁：七言律诗

虚台便阙信沉沉，话及清郎泪不禁。别处风波宁敢恨，仅存兄弟独何心。南州师友江天笛，北固知交午夜砧。从此溪山避矰缴，暮云黄叶闭门深。
庚戍梅信日雨过邓尉哭剖石和尚遇大雪夜宿还元阁·其一
作者：吴伟业
朝代：明
体裁：七言律诗

笋舆冲雨哭参寥，宿鸟啾鸣万象凋。北寺九成新妙塔，南湖千顷旧长桥。云堂过饭言犹在，雪夜挑灯梦未消。最是晓钟敲不寐，半天松栝影萧萧。
庚戍梅信日雨过邓尉哭剖石和尚遇大雪夜宿还元阁·其二
作者：吴伟业
朝代：明
体裁：七言律诗

投老相期共闭关，影堂重到泪潺潺。身居十地庄严上，道出三峰玄要间。坏衲风光青桂冷，残经灯火白云閒。吾师末句分明在，雪里梅花雨后山。
座主李太虚师从燕都间道北归寻以南昌兵变避乱广陵赋呈八首·其一
作者：吴伟业
朝代：明
体裁：五言律诗

风雪间关路，江山故国天。还家苏武节，浮海管宁船。妻子惊还在，交朋泪泫然。两京消息断，离别蚤经年。
座主李太虚师从燕都间道北归寻以南昌兵变避乱广陵赋呈八首·其七
作者：吴伟业
朝代：明
体裁：五言律诗

莫问投何处，轻帆且别家。漫栽彭泽柳，好种广陵瓜。饮兴愁来减，诗怀老自誇。南徐山色近，题语报侯芭。
座主李太虚师从燕都间道北归寻以南昌兵变避乱广陵赋呈八首·其三
作者：吴伟业
朝代：明
体裁：五言律诗

爱酒陶元亮，能诗宗少文。桃花忘世事，明月望湘君。山静闻鼙鼓，江空见阵云。不知时汉晋，谁起灌将军。
座主李太虚师从燕都间道北归寻以南昌兵变避乱广陵赋呈八首·其二
作者：吴伟业
朝代：明
体裁：五言律诗

白鹿藏书洞，青牛采药翁。买山从五老，避世弃三公。旧德高词苑，长编续史通。十年金马梦，回首暮云中。
座主李太虚师从燕都间道北归寻以南昌兵变避乱广陵赋呈八首·其五
作者：吴伟业
朝代：明
体裁：五言律诗

彭蠡初无雁，浔阳近有书。干戈愁未定，骨肉苦离居。江渚宵传柝，山城里出车。终难致李白，卧病在匡庐。
座主李太虚师从燕都间道北归寻以南昌兵变避乱广陵赋呈八首·其八
作者：吴伟业
朝代：明
体裁：五言律诗

海内论知己，天涯复几人。关山思会面，戎马涕沾巾。宾客侯嬴老，诸生原宪贫。相看同失路，握手话艰辛。
座主李太虚师从燕都间道北归寻以南昌兵变避乱广陵赋呈八首·其六
作者：吴伟业
朝代：明
体裁：五言律诗

世路长为客，家园况苦兵。酒偏今夜醒，笛岂去年声。一病馀孤枕，千山送独行。马当风正紧，捩柁下湓城。
座主李太虚师从燕都间道北归寻以南昌兵变避乱广陵赋呈八首·其四
作者：吴伟业
朝代：明
体裁：五言律诗

浩劫知难问，秋风天地哀。神宫一柱火，仙灶五丁雷。剑去龙沙改，钟鸣鼍鼓来。可怜新战骨，落日独登台。
廿五日偕穆苑先孙浣心叶予闻允文游石公山盘龙石梁寂光归云诸胜
作者：吴伟业
朝代：明
体裁：古风

大道无端倪，真宰有融结。兹山在天壤，灵异蓄不泄。万窍凌虚无，一柱支毫末。疑岂愚公移，愁为巨灵拔。刘根作堂奥，柳毅司扃鐍。谁启仙人闾，系我渔父枻。刻镂洪濛云，雕搜大荒雪。或人而痀瘘，或马而蹄齧。或负藏壑舟，或截专车节。或象神鼎铸，或类昆吾切。地肺庖丁解，月窟工倕伐。石囷封糇粮，天厨甃涓洁。重隒累瓿甑，短柱增栌棁。瓜瓤觚棱剖，木皮槎枒裂。皑皑黄河冰，炎炎昆冈热。㟏岈舞辟邪，舕舑张饕餮。斗起耸云关，一道通箭筈。碧藕玲珑根，文螺宛委穴。丹梯蹑而上，郁郁虚皇阙。突兀撑青旻，插地屏障列。一身生羽翰，百尺跨虹蜺。断涧吟风楠，飒爽侵毛发。侧窥漏日影，了了澄潭澈。鸡声出烟井，乃与人境接。回思顷所历，过眼才一瞥。秦皇及汉武，好大同蠓蠛。《齐谐》不能志，炙輠不能说。郦桑二小儒，注书事抄撮。陋袭李斯碑，阙补周王碣。关仝亦妙手，惜未适吴越。嵩华虽云高，无以斗巧拙。时俗趁姿媚，烟峦漫涂抹。妄使伧父辈，笑我骄蚁垤。京江吸金焦，汉水注大别。流峙合而汇，奇气乃一发。睥睨五岳间，谁与分优劣。扶杖一村翁，眼看话年月。昔逢犹儿童，今见已耄耋。昨闻县帖下，搜索到鱼鳖。讶彼白鼍逃，无乃青草竭。却留幽境在，似为肥遁设。当年绮里季，卜居采薇蕨。皓首走汉廷，恨未与世绝。若随灵威去，此处揽藤葛。子房知难致，欲荐且扪舌。浮生每连蜷，尘界尽空阔。谋免妻孥愁，计取山水悦。入春桃李过，韶景听啼鴂。篮舆累亲旧，同载有二叶。穆生老而健，孙郎才且杰。彼忘筋力劳，我爱宾朋挈。过湖曳轻帆，入寺憩深樾。老僧谐语笑，妙理攻曲蘖。晓起陈盘餐，饱食非粗粝。桑畦路宛宛，笋屩行兀兀。快意在此游，失记遗七八。平湖铺若茵，磐石几人歇。蹲踞当其旁，拒户相支遏。黝黑声訇棱，欲进遭嗔喝。侧肩仅容趾，腹背供磨轧。下踹藓磴牢，上觑崩崖豁。攀跻差毫釐，失足忧一蹶。前奇慕先过，后险欣乍脱。歌呼杂龆稚，嘻笑视履袜。君看长安道，高步多蹉跌。散诞来江湖，蒲伏羞干谒。头因石丈低，腰向山灵折。四月将已近，天时早炎热。挥汗何沾濡，惊飙俄凛冽。归来北窗枕，响入山溜彻。不寐话夜凉，连床拥裘褐。晚岁艰出门，端居意骚屑。閒踪习羁旅，逸兴贪放达。跌荡冯夷宫，游戏天吴窟。将毋神鬼怒，亟遣风雨夺。胜事满现前，得失归勇怯。衰老偕故人，幸喜兹游决。它年子胥涛，百里闻咤咄。鳣鲔随风雷，颈锁金牛掣。鲛人拭床几，神女洗环玦。硠磕打空滩，澎湃溅飞沫。噌吰无射钟，嘹喨蕤宾铁。孤客为旁皇，嫠妇为悽咽。那知捩柁下，我辈行车辙。再拜告石公，相逢慰饥渴。既从人间世，忍再洪波没。志怪作大言，嗜奇私神物。肯学杨马镌，愿受壶公诀。缩之入怀袖，弄之置盆钵。栽松龙气上，蓄水云根活。长留文士玩，勿被山君窃。尝闻岣嵝峰，科斗尊往牒。剥蚀存盘螭，扪索嗟完缺。此山通巴陵，下有神禹札。后代文字衰，致起龙蛇孽。我有琅玕管，上洒湘娥血。濯足临沧浪，浩思吟不辍。未堪追阳冰，犹足誇李渤。隐从烟霞闭，出供时世阅。刻之藏书岩，千载应不灭。
归云洞
作者：吴伟业
朝代：明
体裁：古风

归云何孱颜，雕斲自太古。千松互盘结，托根无一土。呀然丹崖开，苍茫百灵斧。万载长欹危，撑拄良亦苦。古佛自为相，一身杂仰俯。依稀莓苔中，叶叶青莲吐。若以庋真诠，足号藏书府。仙翁刺船来，坐擘麒麟脯。铁笛起中流，进酒虬龙舞。晚向洞中眠，叱石开百武。床几与棋局，一一陈廊庑。翩然自兹去，黄鹄潇湘浦。恐使吾徒窥，还将白云补。
得友人札询近况诗以答之
作者：吴伟业
朝代：明
体裁：七言律诗

溪堂六月火云愁，支枕閒窗话贵游。王令文章今日进，丘公仕宦早年休。道衰薄俗甘栖遁，才退残书勉勘雠。京雒故人闻健饭，黄尘骑马夹城头。
得庐山愿云师书
作者：吴伟业
朝代：明
体裁：五言律诗

绝顶诛茅处，苍崖怪瀑风。书来飞鸟上，僧出乱流中。世事千峰断，乡心半偈空。却将兄弟梦，烟雨问江东。
得蒲州道严方公信却寄
作者：吴伟业
朝代：明
体裁：七言律诗

西风对酒梦魂劳，闻道蒲津着锦袍。山绕塞垣长坂峻，河分天地断崖高。登楼楚客看云树，隔岸秦人拜节旄。回首旧游飞雁远，书来严助问枚皋。
忆秦娥·代沈初明
作者：吴伟业
朝代：明
体裁：词

愁脉脉。江山满目伤心客。伤心客。长干梦断，灞桥闻笛。天涯揽镜看衰白。秦川对酒青衫湿。青衫湿。冷猿悲雁，暮云萧瑟。
念奴娇·即事
作者：吴伟业
朝代：明
体裁：词

东篱残醉，过溪来、閒访黄花消息。小院高楼门半掩，细雨阑干吹笛。侧帽狂呼，搊筝缓唱，翠袖偎人立。欲前还止，此中何处佳客。却是许掾王郎，风流年少，烂醉金钗侧。十载扬州春梦断，薄倖青楼赢得。遍插茱萸，山公老矣，顾影颠毛白。凭高惆怅，暮云千里凝碧。
怀古兼吊侯朝宗
作者：吴伟业
朝代：明

河洛风尘万里昏，百年心事向夷门。气倾市侠收奇用，策动宫娥报旧恩。多见摄衣称上客，几人刎颈送王孙。死生终负侯赢诺，欲滴椒浆泪满樽。
怀古兼吊侯朝宗
作者：吴伟业
朝代：明
体裁：七言律诗

河洛风烟万里昏，百年心事向夷门。气倾市侠收奇用，策动宫娥报旧恩。多见摄衣称上客，几人刎颈送王孙。死生总负侯嬴诺，欲滴椒浆泪满樽。
怀杨机部军前
作者：吴伟业
朝代：明
体裁：七言律诗

同时迁吏独从征，人道戎旃谴责轻。诸将自承中尉令，孤臣谁给羽林兵。忧深平勃军南北，疏讼甘陈谊死生。犹有内谗君不顾，亦知无语学公卿。
怀王奉常烟客
作者：吴伟业
朝代：明
体裁：七言律诗

把君诗卷问南鸿，憔悴看成六十翁。老去祇应添鬓雪，愁来那得愈头风。田园芜没支筇懒，书画萧条隐几空。犹喜梅花开绕屋，腊醅初熟草堂中。
思陵长公主挽诗
作者：吴伟业
朝代：明
体裁：五言排律

贵主徽音美，前朝典命光。鸿名垂远近，哀诔著兴亡。托体皇枝贵，承休圣善祥。母仪惟谨肃，家法在矜庄。上苑秾桃李，瑶池小凤凰。鸾音青绣屉，鱼笏皂罗囊。沉燎熏炉细，流苏宝盖香。禊期陪祓水，茧馆助条桑。绿綟芃兰佩，红螭薤叶璋。锡封需大国，唤仗及回廊。受册威仪定，传烽羽檄忙。司舆停卤簿，掌瑞彻珩璜。婺宿明河澹，薇垣太白芒。至尊忧咄吒，仁寿涕彷徨。郦邑年方幼，琼华齿正芳。艰难愁付托，颠沛惧参商。文葆怜还戏，胜衣泣未遑。从容咨傅母，倥急询貂珰。传箭闻严鼓，投签见拊床。内人缝使甲，中旨票支粮。使者填平朔，将军带护羌。宁无一矢救，足慰两宫望。盗贼狐篝火，关山蚁溃防。逍遥师逗挠，奔突寇披猖。牙纛看吹折，梯冲舞莫当。妖氛缠象阙，杀气满陈仓。天道真蒙昧，君心顾慨慷。剖慈全国体，处变重宗潢。胄子除华绂，家丞具急装。敕须离禁闼，手为换衣裳。社稷仇宜报，君亲语勿忘。遇人耑退让，慎己旧行藏。国母摩笄刺，宫娥掩袂伤。他年标信史，同日见高皇。元主甘从殉，君王入未央。抽刀凌左阖，申脰就干将。啑血彤闱地，横尸紫籞汪。绝吭苏又咽，瞑睫倦微扬。裹褥移私第，沾胸进勺浆。誓肌封断骨，茹戚吮残创。死早随诸妹，生犹望二王。股肱羞魏相，肺腑恨周昌。贼遁仍函谷，兵来岂建康。六军剺面恸，四海遏音丧。故国新原庙，群臣旧奉常。赗圭陈厌翟，题凑载辒辌。隧逼贤妃冢，山疑望子冈。衔哀存父老，主祭失元良。诀绝均抔土，飘零各异方。衣冠嬴博葬，风雨鹡鸰行。浩劫归空壤，浮生寄渺茫。玉真图下发，申伯劝承筐。沅浦馀尧女，营丘止孟姜。君臣今世代，甥舅即蒸尝。汤沐乡亭秩，家门殿省郎。凄凉脂粉硙，零落绮罗箱。宅枕平津巷，街通少府墙。昼閒偕妯娌，晓坐向姑嫜。偶语追铜雀，无聊问柏梁。豫游推插柳，胜迹是梳装。菡萏鸳鸯扇，茱萸鹦鹉觞。大庖南膳厂，奇卉北花房。暖阁葫芦锦，温泉豆䓻汤。雕薪狮首炭，甜食虎睛糖。壮丽成焦土，榛芜拱白杨。麋游鳷鹊观，苔没斗鸡坊。荀灌心惆怅，秦休志激昂。崩城身竟殒，填海愿难偿。命也知奚憾，天乎数不臧。累歔床箦语，即窆寝园傍。半体先从父，遗骸始见娘。黄泉母子痛，白骨弟兄殇。夙昔铜驼泣，诸陵石马荒。三年修荇藻，一饭奠嵩邙。寒食重来路，新阡宿草长。溪田延黍稼，陇笛卧牛羊。朽壤穿蝼蚁，惊沙起鸹鸧。病樗眠废社，衰苇折寒塘。列刹皇姑寺，驮经内道场。侍鬟称练行，小像刻沉香。玉座悬朱帐，金支渡法航。少儿添画烛，保媪伴帷堂。露湿丹枫冷，星稀青鸟翔。幡旄晨隐隐，铃镊夜将将。控鹤攀龙驭，骖麟谒帝阊。灵妃歌缥缈，神女笑徜徉。苦雾迷槐市，雌霓绕建章。归酅思五庙，涉汉泪三湘。柔福何惭宋，平阳可佐唐。虞渊瞻返日，蒿里叫飞霜。自古遭兵扰，偏嗟拥树妨。鲁元驰孔亟，芊季负仓黄。漂泊悲临海，包含耻溧阳。本朝端阃阈，设制胜岩疆。处顺惇恭俭，时危植纪纲。英声超北地，雅操迈东乡。新野坟松直，招祗祠柏苍。薤歌虽惨澹，汗简自辉煌。谥号千秋定，铭旌百祀彰。秦箫吹断续，楚挽哭沧浪。
思陵长公主挽诗
作者：吴伟业
朝代：明

贵主徽音美，前朝典命光。鸿名垂远近，哀诔著兴亡。托体皇枝贵，承休圣善祥。母仪惟谨肃，家法在矜庄。上苑秾桃李，瑶池小凤凰。鸾音青绣屉，鱼笏皂罗囊。沉燎熏炉细，流苏宝盖香。禊期陪祓水，茧馆助条桑。绿綟芃兰佩，红螭薤叶璋。锡封需大国，唤仗及回廊。受册威仪定，传烽羽檄忙。司舆停卤簿，掌瑞彻珩璜。婺宿明河澹，薇垣太白芒。至尊忧咄咤，仁寿涕彷徨。郦邑年方幼，琼华齿正芳。艰难愁付托，颠沛惧参商。文葆怜还戏，胜衣泣未遑。从容咨傅母，倥急询貂珰。传箭闻严鼓，投签见拊床。内人缝使甲，中旨票支粮。使者填平朔，将军带护羌。宁无一矢救，足慰两宫望。盗贼狐篝火，关山蚁溃防。逍遥师逗挠，奔突寇披猖。牙纛看吹折，梯冲舞莫当。妖氛缠象阙，杀气满陈仓。天道真蒙昧，君心顾慨慷。割慈全国体，处变重宗潢。胄子除华绂，家丞具急装。敕须离禁闼，手为换衣裳。社稷仇宜报，君亲语勿忘。遇人耑退让，慎己旧行藏。国母摩笄刺，宫娥掩袂伤。他年标信史，同日见高皇。元主甘从殉，君王入未央。抽刀凌左阖，申脰就干将。啑血彤闱地，横尸紫御汪。绝吭苏又咽，瞑睫倦微扬。裹褥移私第，沾胸进勺浆。誓肌封断骨，茹戚吮残创。死早随诸妹，生犹望二王。股肱羞魏相，肺腑恨周昌。贼遁仍函谷，兵来岂建康。六军剺面恸，四海遏音丧。故国新原庙，群臣旧奉常。赗圭陈厌翟，题凑载辒辌。隧逼贤妃冢，山疑望子冈。衔哀存父老，主祭失元良。诀绝均抔土，飘零各异方。衣冠嬴博葬，风雨鹡鸰行。浩劫归空壤，浮生寄渺茫。玉真图下发，申伯劝承筐。沅浦余尧女，营丘止孟姜。君臣今世代，甥舅即蒸尝。汤沐乡亭秩，家门殿省郎。凄凉脂粉硙，零落绮罗箱。宅枕平津巷，街通少府墙。画闲偕妯娌，晓坐向姑嫜。偶语追铜雀，无聊问柏梁。豫游推插柳，胜迹是梳妆。菡萏鸳鸯扇，茱萸鹦鹉觞。大庖南膳厂，奇卉北花房。暖阁葫芦锦，温泉豆蔻汤。雕薪狮首炭，甜食虎睛糖。壮丽成焦土，榛芜拱白杨。麋游鳷鹊观，苔没斗鸡坊。荀灌心惆怅，秦休志激昂。崩城身竟殒，填海愿难偿。命也知奚憾，天乎数不臧。累歔床箦语，即窆寝园傍。半体先从父，遗骸始见娘。黄泉母子痛，白骨弟兄殇。夙昔铜驼泣，诸陵石马荒。三年修荇藻，一饭奠嵩邙。寒食重来路，新阡宿草长。溪田延黍稼，陇笛卧牛羊。朽壤穿蝼蚁，惊沙起鸹鸧。病樗眠废社，衰苇折寒塘。列刹皇姑寺，驮经内道场。侍鬟称练行，小像刻沉香。玉座悬朱帐，金支渡法航。少儿添画烛，保媪伴帷堂。露湿丹枫冷，星稀青鸟翔。幡旄晨隐隐，铃镊夜将将。控鹤攀龙驭，骖麟谒帝阊。灵妃歌缥缈，神女笑徜徉。苦雾迷槐市，雌霓绕建章。归酅思五庙，涉汉泪三湘。柔福何惭宋，平阳可佐唐。虞洲瞻返日，蒿里叫飞霜。自古遭兵扰，偏嗟拥树妨。鲁元驰孔亟，芊季负仓黄。漂泊悲临海，包含耻溧阳。本朝端阃阈，设制胜岩疆。虞顺惇恭俭，时危植纪纲。英声起北地，雅操迈东乡。新野坟松直，招祇祠柏苍。薤歌虽惨憺，汗简自辉煌。谥号千秋定，铭旌百祀彰。秦箫吹断续，楚挽哭沧浪。
恭纪圣驾幸南海子遇雪大猎
作者：吴伟业
朝代：明
体裁：七言律诗

君王羽猎近长安，龙雀刀镮七宝鞍。立马山川千骑拥，赐钱父老万人看。霜林白鹿开金弹，春酒黄羊进玉盘。不向回中逢大雪，无因知道外边寒。
恭纪驾幸南海子遇雪大猎
作者：吴伟业
朝代：明

君王射猎近长安，龙雀刀镮长宝鞍。立马山川千骑拥，赐钱父老万人看。霜林白鹿开金弹，春酒黄羊进玉盘。不向回中逢大雪，无因知道外边寒。
恭遇圣节次安丘刘相国韵
作者：吴伟业
朝代：明
体裁：七言律诗

兴庆楼前捧玉觞，金张岐薛俨分行。龙生大漠云方起，河出昆崙日正长。节过放灯开禁苑，春将射柳幸平阳。燕公上寿天颜喜，亲定甘泉赐宴章。
悲歌赠吴季子
作者：吴伟业
朝代：明

人生千里与万里，黯然消魂别而已。君独何为至于此，山非山兮水非水，生非生兮死非死！十三学经并学史，生在江南长纨绮。词赋翩翩众莫比，白璧青蝇见排诋。一朝束缚去，上书难自理。绝塞千山断行李，送吏泪不止，流人复何倚。彼尚愁不归，我行定已矣。八月龙沙雪花起，橐驼垂腰马没耳。白骨皑皑经战垒，黑河无船渡者几。前忧猛虎后苍兕，土穴偷生若蝼蚁。大鱼如山不见尾，张鬐为风沫为雨。日月倒行入海底，白昼相逢半人鬼。噫嘻乎悲哉！生男聪明慎勿喜，仓颉夜哭良有以，受患只从读书始。君不见，吴季子！
悲歌赠吴季子
作者：吴伟业
朝代：明
体裁：古风

人生千里与万里，黯然销魂别而已。君独何为至于此。山非山兮水非水，生非生兮死非死。十三学经并学史，生在江南长纨绮。词赋翩翩众莫比，白璧青蝇见排抵。一朝束缚去，上书难自理，绝塞千山断行李。送吏泪不止，流人复何倚。彼尚愁不归，我行定已矣。八月龙沙雪花起，橐驼垂腰马没耳。白骨硙硙经战垒，黑河无船渡者几。前忧猛虎后苍兕，土穴偷生若蝼蚁。大鱼如山不见尾，张鬣为风沫为雨。日月倒行入海底，白昼相逢半人鬼。噫嘻乎悲哉，生男聪明慎勿喜，仓颉夜哭良有以。受患祗从读书始，君不见吴季子。
悲歌赠吴季子
作者：吴伟业
朝代：明

人生千里与万里，黯然销魂别而已。君独何为至于此，山非山兮水非水。生非生兮死非死。十三学经并学史，生在江南长纨绮，词赋翩翩众莫比，白璧青蝇见排诋。一朝束缚去，上书难自理。绝塞千里断行李，送吏泪不止，流人复何倚。彼尚愁不归，我行定已矣。八月龙沙雪花起，橐驼垂腰马没耳，白骨皑皑经战垒，黑河无船渡者几，前忧猛虎后苍，土穴偷生若蝼蚁，大鱼如山不见尾，张为风沫为雨，日月倒行入海底，白昼相逢半人鬼。噫嘻乎悲哉！生男聪明慎莫喜，仓颉夜哭良有以，受患只从读书始，君不见，吴季子！
悲滕城
作者：吴伟业
朝代：明
体裁：古风

悲滕城，滕人牧羊川之濆，雨工矫步趋其群。河鱼大上从风云，去山一尺雷殷殷。寺前铁铎多死声，日暮鸡犬惨不鸣。城上掌事报二更，鬼马踏雾东南行。鼓音隆隆非甲兵。吁嗟龙伯何不仁，大水汤汤滔吾民。城中竽瑟不复陈，缟带之价高锦纯。路骨藉藉无主名，葬者死生俱未明。悲滕城，滕城讹言昼夜惊，百尺危岩浮车轮。海民投网获釜铛，巫儿赤章赛水神。沟人匠氏脩防门。
惠山二泉亭为无锡吴邑侯赋
作者：吴伟业
朝代：明
体裁：七言律诗

九龙山半二泉亭，水递名标陆羽经。寺外流觞何处访，公馀飞舄偶来听。丹凝高阁空潭紫，翠湿层峦万树青。治行吴公今第一，此泉应足胜中泠。
意难忘·山家
作者：吴伟业
朝代：明

村坞云遮。有苍藤老干，翠竹明沙。溪堂连石稳，苔径逐篱斜。文木几，小窗纱。是好事人家。启北扉，移床待客，百树梅花。衰翁健饭堪誇。把瘦尊茗椀，高话桑麻。穿池还种柳，汲水自浇瓜。霜后橘，雨前茶。这风味清佳。喜去年，山田大熟，烂漫生涯。
意难忘·山家
作者：吴伟业
朝代：明
体裁：词

村坞云遮。有苍藤老干，翠竹明沙。溪堂连石稳，苔径逐篱斜。文木几，小窗纱。是好事人家。启北扉，移床待客，百树梅花。衰翁健饭堪誇。把瘦尊茗碗，高话桑麻。穿池还种柳，汲水自浇瓜。霜后橘，雨前茶。这风味清佳。喜去年，山田大熟，烂漫生涯。
感事
作者：吴伟业
朝代：明
体裁：五言律诗

不事扶风掾，难耕好畤田。老知三尺法，官为五铢钱。筑土惊传箭，呼门避棹船。此身非少壮，休息待何年。
感旧
作者：吴伟业
朝代：明
体裁：七言绝句

赤栏桥护上阳花，翠羽雕笼语绛纱。羡杀江州白司马，月明亭畔听琵琶。
感旧赠萧明府
作者：吴伟业
朝代：明
体裁：七言律诗

三十张旌过大梁，繁台凭眺遇萧郎。黄河有恨归遗老，朱邸何人问故王。授简肯忘群彦会，弃繻谁识少年装。长卿驷马高车梦，卧疾相逢话草堂。
慧山酒楼遇蒋翁
作者：吴伟业
朝代：明
体裁：五言律诗

桑苧谁来继，名泉属卖浆。价应誇下若，味岂过程乡。故老空山里，高楼大道旁。我同何水部，漫说拨醅香。
憩赵凡夫所凿石
作者：吴伟业
朝代：明
体裁：五言律诗

石骨何年斲，苍然万态收。直从文字变，岂止斧斤搜。乱瀑垂痕古，枯松结体遒。即今苔藓剥，一一类银钩。
戊申上已过吴兴家园次太守招饮郡圃之爱山台坐客十人同修禊事余分韵得苔字
作者：吴伟业
朝代：明
体裁：七言律诗

六客堂西禊饮台，乱山高会啸歌开。塔悬津树雨中出，钟送浦帆天际来。同辈酒狂眠怪石，前贤墨妙洗苍苔。右军胜集今谁继，仗有吾家季重才。
戏咏不倒翁
作者：吴伟业
朝代：明
体裁：七言律诗

掉首浮生半纸轻，一丸封就任纵横。何妨失足贪游戏，不耐安眠欠老成。尽受推排偏屈强，敢烦扶策自支撑。却遭桃梗妍皮诮，此内空空浪得名。
戏赠·其一
作者：吴伟业
朝代：明
体裁：七言绝句

窄袖轻衫便洞房，何绥新作妇人装。绣囊蕊结同心扣，十里风来裤褶香。
戏赠·其七
作者：吴伟业
朝代：明
体裁：七言绝句

蔬谱曾删䱉议书，一脔鲜菜定何如。玉纤下箸无常味，珍重虞公数十车。
戏赠·其三
作者：吴伟业
朝代：明
体裁：七言绝句

香销宝鸭月如霜，欲罢摴蒱故拙行。倦倚局边佯数子，暗抬星眼掷儿郎。
戏赠·其九
作者：吴伟业
朝代：明
体裁：七言绝句

内家纨扇缕金函，万寿花开青鸟衔。赠比乘鸾秦氏女，银泥裙子凤皇衫。
戏赠·其二
作者：吴伟业
朝代：明
体裁：七言绝句

梅根冶后一庭幽，桃叶歌中两桨留。管是夜深娇不起，隔帘小婢唤梳头。
戏赠·其五
作者：吴伟业
朝代：明
体裁：七言绝句

玉钗仍整未销黄，笑看儿郎语太狂。翻道玉人心事懒，厌将云雨待襄王。
戏赠·其八
作者：吴伟业
朝代：明
体裁：七言绝句

懒梳云髻罢兰膏，一幅罗巾紫玉绦。不向弓弯问消息，误人诗句郑樱桃。
戏赠·其六
作者：吴伟业
朝代：明
体裁：七言绝句

戒珠琥珀间沉檀，弟子班中玉叶冠。君是惠休身法喜，他年参学赞公坛。
戏赠·其十
作者：吴伟业
朝代：明
体裁：七言绝句

横塘西去窈娘还，画出吴山作楚山。笑语阿戎休怅望，莫愁艇子在溪湾。
戏赠·其四
作者：吴伟业
朝代：明
体裁：七言绝句

仙家五老话骖鸾，素女图经掌上看。如共王乔旧相识，鍊方从乞息肌丸。
戏题仕女图
作者：吴伟业
朝代：明

玉关秋尽雁连天，碛里明驼路几千！夜半李陵台上月，可能还似汉宫圆？
戏题仕女图
作者：吴伟业
朝代：明

霸越亡吴计已行，论功何物赏倾城？西施亦有弓藏惧，不独鸱夷变姓名。
戏题士女图 其一 一舸
作者：吴伟业
朝代：明
体裁：七言绝句

霸越亡吴计已行，论功何物赏倾城。西施亦有弓藏惧，不独䲭夷变姓名。
戏题士女图 其七 奔拂
作者：吴伟业
朝代：明
体裁：七言绝句

歌舞侯门一见难，侍儿何得脱长安。乐昌破镜翻新唱，换取杨公作旧官。
戏题士女图 其三 出塞
作者：吴伟业
朝代：明
体裁：七言绝句

玉关秋尽雁连天，碛里明驼路几千。夜半李陵台上月，可能还似汉宫圆。
戏题士女图 其九 取盒
作者：吴伟业
朝代：明
体裁：七言绝句

铜雀高悬漳水流，月明飞去女咨谋。何因不取田郎首，报与官家下魏州。
戏题士女图 其二 虞兮
作者：吴伟业
朝代：明
体裁：七言绝句

千夫辟易楚重瞳，仁谨居然百战中。博得美人心肯死，项王此处是英雄。
戏题士女图 其五 当垆
作者：吴伟业
朝代：明
体裁：七言绝句

四壁萧条酒数升，锦江新酿玉壶冰。莫教词赋逢人买，愁把黄金聘茂陵。
戏题士女图 其八 盗绡
作者：吴伟业
朝代：明
体裁：七言绝句

令公高戟妓堂开，黄耳金铃护绿苔。博浪功成仓海使，缘何轻为美人来。
戏题士女图 其六 堕楼
作者：吴伟业
朝代：明
体裁：七言绝句

金谷妆成爱细腰，避风台上五铢娇。身轻好向君前死，一树秾花到地消。
戏题士女图 其十 梦鞋
作者：吴伟业
朝代：明
体裁：七言绝句

玉钗敲断紫鸾雏，消息声华满帝都。能致黄衫偏薄倖，死生那得放狂夫。
戏题士女图 其十一 骊宫
作者：吴伟业
朝代：明
体裁：七言绝句

天上人间恨岂消，双星魂断碧云翘。成都亦有支机石，乌鹊难填万里桥。
戏题士女图 其十二 蒲东
作者：吴伟业
朝代：明
体裁：七言绝句

背解罗襦避月明，乍凉天气为多情。红娘欲去唤钟动，扶起玉人钗半横。
戏题士女图 其四 归国
作者：吴伟业
朝代：明
体裁：七言绝句

董逃歌罢故园空，肠断悲笳付朔风。赎得蛾眉知旧事，好修家传报曹公。
戏题士女图读陈其年邗江白下新词·其一
作者：吴伟业
朝代：明
体裁：七言绝句

漫写新词付管弦，临春奏妓已何年。笑他狎客无才思，破费君王十万笺。
打冰词
作者：吴伟业
朝代：明
体裁：古风

北河风高水生骨，玉垒银桥堆几尺。新戍云中千骑马，横津直渡无行迹。下流湍悍川途开，吹笳官舫从南来。帆樯山齐排浪进，牵船百丈声如雷。雪深没髁衣露肘，背挽头低风塞口。相逢羡杀顺流船，急问来时河冻否。溜过湖宽放插平，长年稳望一帆轻。夜深侧听流澌响，琐碎玲珑渐结成。篙滑难施橹枝折，舟人霜满髭须白。发鼓催船唤打冰，冲寒十指西风裂。吁嗟河伯何硁硁，白棓如雨终无声。鱼龙潜逃科斗匿，殊耐鞭杖非穷民。官舱裘酒自高卧，只话篙师叉手坐。早办人夫候治装，明日推车冰上过。
打冰词
作者：吴伟业
朝代：明

北河风高水生骨，玉垒银桥堆几尺。新戍云中千骑马，横津直渡无行迹。下流湍悍川途开，吹笳官舫从南来。帆樯山齐排浪进，牵船百丈声如雷。雪深没髁衣露肘，背挽头低风塞口。相逢羡杀顺流船，急问来时河冻否。溜过湖宽放闸平，长年稳望一帆轻。夜深侧听流澌响，琐碎玲珑渐结成。篙滑难施橹枝折，舟人霜满髭须白。发鼓催船唤打冰，冲寒十指西风裂。吁嗟河伯何硁硁，白棓如雨终无声。鱼龙潜逃科斗匿，殊耐鞭杖非穷民。官舱裘酒自高卧，只话篙师叉手坐。早办人夫候治装，明日推车冰上过。
扬州·其一
作者：吴伟业
朝代：明
体裁：七言律诗

叠鼓鸣笳发棹讴，榜人高唱广陵秋。官河杨柳谁新种，御苑莺花岂旧游。十载西风空白骨，廿桥明月自朱楼。南朝枉作迎銮镇，难博雷塘土一丘。
扬州·其三
作者：吴伟业
朝代：明
体裁：七言律诗

尽领通侯位上卿，三分淮蔡各专征。东来处仲无他志，北去深源有盛名。江左衣冠先解体，京西豪杰竟投兵。只今八月观涛处，浪打新塘战鼓声。
扬州·其二
作者：吴伟业
朝代：明
体裁：七言律诗

野哭江村百感生，斗鸡台忆汉家营。将军甲第櫜弓卧，丞相中原拜表行。白面谈边多入幕，赤眉求印却翻城。当时只有黄公覆，西上偏随阮步兵。
扬州·其四
作者：吴伟业
朝代：明
体裁：七言律诗

拨尽琵琶马上弦，玉钩斜畔泣婵娟。紫驼人去琼花院，青冢魂归锦缆船。豆䓻梢头春十二，茱萸湾口路三千。隋堤璧月珠帘梦，小杜曾游记昔年。
投赠督府马公·其一
作者：吴伟业
朝代：明
体裁：七言律诗

伏波家世本专征，画角油幢细柳营。上相始兴开北府，通侯高密镇西京。江山传箭旌旗色，宾客围棋剑履声。劳苦浔阳新驻节，舳舻今喜下湓城。
投赠督府马公·其二
作者：吴伟业
朝代：明
体裁：七言律诗

十年重到石城头，细雨孤帆载客愁。累檄久应趋幕府，扁舟今始识君侯。青山旧业安常税，白发衰亲畏远游。惭愧推贤萧相国，邵平只合守瓜丘。
拜王文恪公墓
作者：吴伟业
朝代：明
体裁：五言律诗

旧德丰碑冷，湖天敞寂寥。勋名高故相，经术重前朝。致主惟尧舜，忧时在竖刁。百年人世改，野唱起渔樵。
捉船行
作者：吴伟业
朝代：明
体裁：古风

官差捉船为载兵，大船买脱中船行。中船芦港且潜避，小船无知唱歌去。郡符昨下吏如虎，快桨追风摇急橹。村人露肘捉头来，背似土牛耐鞭苦。苦辞船小要何用，争执汹汹路人拥。前头船见不敢行，晓事篙师敛钱送。船户家家坏十千，官司查点候如年。发回仍索常行费，另派门摊云雇船。君不见官舫嵬峨无用处，打鼓插旗马头住。
捉船行
作者：吴伟业
朝代：明

官差捉船为载兵，大船买脱中船行。中船芦港且潜避，小船无知唱歌去。郡符昨下吏如虎，快桨追风摇急橹。村人露肘捉头来，背似土牛耐鞭苦。苦辞船小要何用，争执汹汹路人拥。前头船见不敢行，晓事篙题敛钱送。船户家家坏十千，官司查点侯如年。发回仍索常行费，另派门摊云雇船。君不见，官舫嵬峨无用处，打彭插旗马头住。
捉船行
作者：吴伟业
朝代：明

官差捉船为载兵，大船买脱中船行。中船芦港且潜避，小船无知唱歌去。郡符昨下吏如虎，快桨追风摇急橹。村人露肘捉头来，背似土牛耐鞭苦。苦辞船小要何用？争执汹汹路人拥。前头船见不敢行，晓事篙题敛钱送。船户家家坏十千，官司查点侯如年。发回仍索常行费，另派门摊云雇船。君不见官舫嵬峨无用处，打彭插旗马头住。
揖山楼
作者：吴伟业
朝代：明
体裁：古风

名山谁逢迎，遇人若俯仰。心目无端倪，默然与之往。幽泉互相答，飞鸟入空想。杰阁生其间，�轩争一爽。嘉树为我圆，坐久惜馀赏。暝霭忽而合，明月出孤掌。弹琴坐其中，万籁避清响。良夜此会难，佳处莫能奖。
支硎山斋听雨明日早晴更宿法螺精舍
作者：吴伟业
朝代：明
体裁：五言律诗

秋山所宿处，指点白云生。故作中宵雨，倍添今日晴。一峰当止观，万象逼孤清。更上上方去，松风吹玉笙。
文官果
作者：吴伟业
朝代：明
体裁：五言律诗

近世谁来尚，何因擅此名。小心冰骨细，虚体绿�轻。味以经尝淡，香从入手清。时珍誇众口，殽核大纵横。
新河夜泊
作者：吴伟业
朝代：明
体裁：七言律诗

百尺荒冈十里津，夜寒微雨湿荆榛。非关城郭炊烟少，自是河山战鼓频。倦客似归因望树，远天如梦不逢人。扁舟萧瑟知无计，独倚篷窗暗怆神。
新翻子夜歌·其一
作者：吴伟业
朝代：明
体裁：五言绝句

欢今穿侬衣，窄身添扣扣。欲搔麻姑爪，教欢作广袖。
新翻子夜歌·其三
作者：吴伟业
朝代：明
体裁：五言绝句

欢有颔下貂，与侬覆广额。脱侬头上珠，为欢嵌宝石。
新翻子夜歌·其二
作者：吴伟业
朝代：明
体裁：五言绝句

含香吐圣火，碧缕生微烟。知郎心肠热，口是金博山。
新翻子夜歌·其四
作者：吴伟业
朝代：明
体裁：五言绝句

龙团与羊酪，相逢土风异。为欢手煎茶，调和见欢意。
新霁喜孙令修至同步后园探梅
作者：吴伟业
朝代：明
体裁：五言律诗

偶来因客兴，信步得吾园。雨足山低树，花开日满轩。扫林休石磴，斸药遇泉源。绝壑人声至，惊栖听鸟喧。
旅泊书怀
作者：吴伟业
朝代：明
体裁：五言律诗

已遇江南雪，须防济北冰。扁舟寒对酒，独客夜挑灯。流落书千卷，清羸米半升。徵车何用急，惭愧是无能。
无为州双烈诗
作者：吴伟业
朝代：明
体裁：七言绝句

濡须城下起干戈，二女芳魂葬汨罗。安得米颠书大字，井边刻石比曹娥。
无题·其一
作者：吴伟业
朝代：明
体裁：七言律诗

系艇垂杨映绿浔，玉人湘管画帘深。千丝碧藕玲珑腕，一卷芭蕉展转心。题罢红窗歌缓缓，听来青鸟信沉沉。天边恰有黄姑恨，吹入萧郎此夜吟。
无题·其三
作者：吴伟业
朝代：明
体裁：七言律诗

错认微之共牧之，误他举举与师师。疏狂诗酒随同伴，细腻风光异旧时。画里绿杨堪赠别，曲中红豆是相思。年华老大心情减，辜负萧娘数首诗。
无题·其二
作者：吴伟业
朝代：明
体裁：七言律诗

到处莺花画舫轻，相逢只作看山行。镜因砚近螺频换，书为香多蠹不成。愧我白头无冶习，让君红粉有诗名。飞琼漫道人间识，一夜天风返碧城。
无题·其四
作者：吴伟业
朝代：明
体裁：七言律诗

钿雀金蝉笼臂纱，闹妆初不斗铅华。藏钩酒向刘郎赌，刻烛诗从谢女誇。天上异香须有种，春来飞絮恨无家。东风燕子知多少，珍重雕阑白玉花。
无题周栎园有墨癖尝蓄墨万种岁除以酒浇之作祭墨诗友人王紫崖话其事漫赋二律·其一
作者：吴伟业
朝代：明
体裁：七言律诗

含香词赋掷金声，家住玄都对管城。万笏雅应推正直，一囊聊复贮纵横。藏虽黯澹终能守，用任欹斜自不平。磨耗年光心力短，只因耽误楮先生。
昙阳观访文学博介石兼读苍雪师旧迹有感
作者：吴伟业
朝代：明

先生头白发垂耳，博士无官家万里。讲席漂零笠泽云，乡心断绝昆明水。南来道者为苍公，说经如虎诗如龙。大渡河头洗白足，一枝椰栗栖中峰。与君相见砉然笑，石床对语羁愁空。故园西境接身毒，雪山照耀流沙通。神僧大儒却并出，雕题久矣渐华风。呜呼铜鼓鸣，庄蹻起。青草湖边筑营垒，金马碧鸡怅已矣。人言尧幽囚，或言舜野死，目断苍梧泪不止。吾州城南祠仙子，窈窕丹青映图史。玉棺上天人不见，遗骨千年蜕于此。先生结茅居其傍，归不归兮思故乡。尽道长沙军，已得滇池王。伏波南下开夜郎，乌爨孤城犹屈强。青蛉绝塞终微茫。忽得山中书，苍公早化去。支遁经台树陨花，文翁书屋风飘絮。噫嘻乎悲哉！香象归何处，杜宇啼偏哀。月明梦落桄榔台。丈夫行年已七十，天涯戎马知何日。点苍青，洱海白，道路虽开亦无及。
昙阳观访文学博介石兼读苍雪师旧迹有感
作者：吴伟业
朝代：明
体裁：古风

先生头白发垂耳，博士无官家万里。讲席漂零笠泽云，乡心断绝昆明水。南来道者为苍公，说经如虎诗如龙。大渡河头洗白足，一枝楖栗栖中峰。与君相见砉然笑，石床对语羁愁空。故园西境接身毒，雪山照耀流沙通。神僧大儒却并出，雕题久矣渐华风。呜呼铜鼓鸣，庄蹻起。青草湖边筑营垒，金马碧鸡怅已矣。人言尧幽囚，或言舜野死，目断苍梧泪不止。吾州城南祠仙子，窈窕丹青映图史。玉棺上天人不见，遗骨千年蜕于此。先生结茅居其傍，归不归兮思故乡。尽道长沙军，已得滇池王。伏波南下开夜郎，乌爨孤城犹屈强。青蛉绝塞终微茫。忽得山中书，苍公早化去。支遁经台树陨花，文翁书屋风飘絮。噫嘻乎悲哉，香象归何处，杜宇啼偏哀，月明梦落桄榔台。丈夫行年已七十，天涯戎马知何日。点苍青，洱海白，道路虽开亦无及。
春日小园即席次白林九明府韵
作者：吴伟业
朝代：明
体裁：七言律诗

小筑疏篱占绿湾，钓竿斜出草堂间。柳因见日频舒眼，花为迎风早破颜。地是廉泉连让水，人如退谷遇香山。新诗片石留题在，采蕨烹葵数往还。
晓发
作者：吴伟业
朝代：明
体裁：五言律诗

晓发桐庐县，苍山插雾中。江村荒店月，野戍冻旗风。衣为装绵暖，颜因被酒红。日高骑马滑，愁杀白头翁。
晓妆
作者：吴伟业
朝代：明
体裁：五言律诗

学母妆应早，留花称小围。为怜新绣领，故着旧时衣。性急梳难理，衫深力易微。素奁犹未敛，袛道侍儿非。
晚泊
作者：吴伟业
朝代：明
体裁：五言律诗

寒锄依岸直，轻桨荡潮斜。树脱馀残叶，风吹乱晚鸦。沙深留豕迹，溪静响鱼叉。乞火村醅至，炊烟起荻花。
晚眺
作者：吴伟业
朝代：明
体裁：五言排律

万壑乱烟霜，浮图别渺茫。江山连楚蜀，钟磬怨齐梁。原庙寒泉里，园陵秋草傍。雁低连雨色，鹭远入湖光。戏马长千里，归人石子冈。舟车走声利，衣食负耕桑。欲问淮南信，砧声绕夕阳。
暑夜舟过溪桥示顾伊人
作者：吴伟业
朝代：明
体裁：五言律诗

深岸听微风，江清不寐中。舟行人影动，桥语月明空。寺树侵门黑，渔灯飐水红。谁家更吹笛，归思淀湖东。
曹秋岳龚芝麓分韵赠赵友沂得江州书三首·其一
作者：吴伟业
朝代：明
体裁：五言律诗

策马高原去，烟鸿仰视双。疏钟穿落木，残日动寒江。浪迹愁偏剧，孤怀侠未降。旧交相见罢，沽酒话南窗。
曹秋岳龚芝麓分韵赠赵友沂得江州书三首·其三
作者：吴伟业
朝代：明
体裁：五言律诗

已归仍是客，不遇却难留。更作异乡别，倍添游子愁。风霜违北土，兵甲阻西州。一雁低飞急，关河万里秋。
曹秋岳龚芝麓分韵赠赵友沂得江州书三首·其二
作者：吴伟业
朝代：明
体裁：五言律诗

谁识三公子，萧条下泽车。门高轻仕宦，才大狎樵渔。黄叶穷幽兴，青山出异书。不须身贵早，千骑上头居。
望江南 其四 本意
作者：吴伟业
朝代：明
体裁：词

江南好，兰蕙伏盆芽。茉莉缕藏新茗碗，木瓜香透小窗纱。换水胆瓶花。
望江南 本意 其一
作者：吴伟业
朝代：明
体裁：词

江南好，聚石更穿池。水槛玲珑帘幕隐，杉斋精丽缭垣低。木榻纸窗西。
望江南 本意 其七
作者：吴伟业
朝代：明
体裁：词

江南好，茶馆客分棚。走马布帘开瓦肆，博羊饧鼓卖山亭。傀儡弄参军。
望江南 本意 其三
作者：吴伟业
朝代：明
体裁：词

江南好，博古旧家风。宣庙乳炉三代上，元人手卷四家中，厂盒斗鸡钟。
望江南 本意 其九
作者：吴伟业
朝代：明
体裁：词

江南好，黄雀紫车螯。鸡臛下豉浇苦酒，鱼羹加芼捣丹椒。小吃砌宣窑。
望江南 本意 其二
作者：吴伟业
朝代：明
体裁：词

江南好，翠翰木兰舟。穿袖衩衣持楫女，短箫急鼓采菱讴。逆桨打潮头。
望江南 本意 其五
作者：吴伟业
朝代：明
体裁：词

江南好，五色锦鳞肥。反舌巧偷红嘴慧，画眉羞傍白头栖。翡翠逐金衣。
望江南 本意 其八
作者：吴伟业
朝代：明
体裁：词

江南好，皓月石场歌。一曲轻圆同伴少，十反粗细听人多。弦索应云锣。
望江南 本意 其六
作者：吴伟业
朝代：明
体裁：词

江南好，蒱博擅纵横。红鹤八番金叶子，玄卢五木玉楸枰。掷采坐人倾。
望江南 本意 其十
作者：吴伟业
朝代：明
体裁：词

江南好，樱笋荐春羞。梅豆渐黄探鹤顶，芡盘初软剥鸡头。橘柚洞庭秋。
望江南 本意 其十一
作者：吴伟业
朝代：明
体裁：词

江南好，机杼夺天工。孔翠装花云锦烂，冰蚕吐凤雾销空。新样小团龙。
望江南 本意 其十七
作者：吴伟业
朝代：明
体裁：词

江南好，狎客阿侬乔。赵鬼揶揄工调笑，郭尖儇巧善诙嘲。幡绰小儿曹。
望江南 本意 其十三
作者：吴伟业
朝代：明
体裁：词

江南好，闹扫斗新妆。鸦色三盘安钿翠，云鬟一尺压蛾黄。花让牡丹王。
望江南 本意 其十二
作者：吴伟业
朝代：明
体裁：词

江南好，狮子法王宫。白足禅僧争坐位，黑衣宰相话遭逢。拂子塞虚空。
望江南 本意 其十五
作者：吴伟业
朝代：明
体裁：词

江南好，绣帅出针神。雾鬓湘君波窈窕，云幢大士月空明。刻画类天成。
望江南 本意 其十八
作者：吴伟业
朝代：明
体裁：词

江南好，旧曲话湘兰。薛素弹丸豪士戏，王微书卷道人看。一树柳摧残。
望江南 本意 其十六
作者：吴伟业
朝代：明
体裁：词

江南好，巧技棘为猴。髹漆湘漆香垫几，戗金螺钿酒承舟。钑镂匠心搜。
望江南 本意 其十四
作者：吴伟业
朝代：明
体裁：词

江南好，艳饰绮罗仙。百裥细裙金线柳，半装高屧玉台莲。故故立风前。
望江南 本意 其四
作者：吴伟业
朝代：明

江南好，兰蕙伏盆芽。茉莉缕藏新茗椀，木瓜香透小窗纱。换水胆瓶花。
望江南·本意
作者：吴伟业
朝代：明

江南好，聚石更穿池。水槛玲珑帘幕隐，杉斋精丽缭垣低。木榻纸窗西。江南好，翠翰木兰舟。穿袖衩衣持楫女，短箫急鼓采菱讴。逆桨打潮头。江南好，博古旧家风。宣庙乳炉三代上，元人手卷四家中，厂盒斗鸡钟。江南好，兰蕙伏盆芽。茉莉缕藏新茗椀，木瓜香透小窗纱。换水胆瓶花。江南好，五色锦鳞肥。反舌巧偷红嘴慧，画眉羞傍白头栖。翡翠逐金衣。江南好，蒱博擅纵横。红鹤八番金叶子，玄卢五木玉楸枰。掷采坐人倾。江南好，茶馆客分棚。走马布帘开瓦肆，博羊饧鼓卖山亭。傀儡弄参军。江南好，皓月石场歌。一曲轻圆同伴少，十反粗细听人多。弦索应云锣。江南好，黄雀紫车螯。鸡臛下豉浇苦酒，鱼羹加芼捣丹椒。小吃砌宣窑。江南好，樱笋荐春羞。梅豆渐黄探鹤顶，芡盘初软剥鸡头。橘柚洞庭秋。江南好，机杼夺天工。孔翠装花云锦烂，冰蚕吐凤雾销空。新样小团龙。江南好，狮子法王宫。白足禅僧争坐位，黑衣宰相话遭逢。拂子塞虚空。江南好，闹扫斗新妆。鸦色三盘安钿翠，云鬟一尺压蛾黄。花让牡丹王。江南好，艳饰绮罗仙。百裥细裙金线柳，半装高屧玉台莲。故故立风前。江南好，绣帅出针神。雾鬓湘君波窈窕，云幢大士月空明。刻画类天成。江南好，巧技棘为猴。髹漆湘漆香垫几，戗金螺钿酒承舟。钑镂匠心搜。江南好，狎客阿侬乔。赵鬼揶揄工调笑，郭尖儇巧善诙嘲。幡绰小儿曹。江南好，旧曲话湘兰。薛素弹丸豪士戏，王微书卷道人看。一树柳摧残。
朝日坛
作者：吴伟业
朝代：明

晓日曈昽万象铺，六龙衔烛下平芜。石坛爟火燔玄牡，露掌华浆饮渴乌。不夜城传宣夜漏，玉宫朝奉竹宫符。即今东汜西昆处，尽入铜壶倒景殊。
朝日坛
作者：吴伟业
朝代：明
体裁：七言律诗

晓日曈昽万象铺，六龙衔烛下平芜。石坛爟火燔玄牡，露掌华浆饮渴乌。不夜城传宣夜漏，王宫朝奉竹宫符。即今东汜西昆处，尽入铜壶倒景殊。
木兰花慢 过济南 中秋咏月
作者：吴伟业
朝代：明

冰轮谁碾就，千尺起，啸台东。记白传堤边，庾公楼上，几度曾逢。今宵广寒高处，问嫦娥、环佩在何峰。天上银河珠斗，人间玉露金风。听江楼鹤唳横空。人影立梧桐。有宫锦袍绯，纶巾头白，铁笛仙翁。欲乘明月飞去，过严城、下界打霜钟。醉卧三山绝顶，倒看万个长松。
木兰花慢 过济南 中秋咏月
作者：吴伟业
朝代：明
体裁：词

冰轮谁碾就，千尺起，啸台东。记白傅堤边，庾公楼上，几度曾逢。今宵广寒高处，问嫦娥、环佩在何峰。天上银河珠斗，人间玉露金风。听江楼鹤唳横空。人影立梧桐。有宫锦袍绯，纶巾头白，铁笛仙翁。欲乘明月飞去，过严城、下界打霜钟。醉卧三山绝顶，倒看万个长松。
木兰花慢 过济南 寿嘉定赵侍御
作者：吴伟业
朝代：明
体裁：词

仰头看皓魄，切莫放，酒杯空。记六诏飞书，百蛮驰传，万里乘骢。天南碧鸡金马，把枯棋、残局付儿童。鸡黍鹿门高隐，衣冠鹤发衰翁。叹干戈满地飘蓬。落日数归鸿。喜歇浦寒潮，练塘新霁，投老从容。菊花满头须插，向东篱、狂笑醉颜红。高馆青尊红烛，故园黄叶丹枫。
木兰花慢 过济南 寿汲古阁主人毛子晋
作者：吴伟业
朝代：明
体裁：词

尚湖高隐处，校漆简，定遗经。正伏胜加餐，扬雄强饭，七略纵横。争传杀青奇字，更五千、馀偈叩南能。夜雨蒲团佛火，春风菌阁书声。卧荒江投老遗民。兵后海田耕。喜柳坞堂开，月泉诗就，贳酒行吟。高谈九州风雅，问开元、以后属何人。百岁颠毛斑白，千年翰墨丹青。
木兰花慢 过济南 话旧
作者：吴伟业
朝代：明
体裁：词

西湖花月地，樱笋熟，鳜鱼肥。记粉袖银筝，青帘画舫，烟柳春堤。惊风一朝吹散，叹西兴、兵火渡人稀。白发龟年尚在，青山贺监重归。恰相逢紫蟹黄鸡。犹唱缕金衣。奈狂客愁多，秋娘老去，木落乌栖。无情断桥流水，把年光、流尽付斜晖。世事浮生急景，道人抱膝忘机。
木兰花慢·过济南
作者：吴伟业
朝代：明
体裁：词

天清华不注，搔首望，白云齐。想尚父夷吾，雪宫柏寝，衰草长堤。松耶柏耶在否，只斜阳、七十二城西。石窌功名何处，铁笼筹算都非。尽牛山涕泪沾衣。极目雁行低。叹鲍叔无人，鲁连未死，憔悴南归。依然洋洋东海，看诸生、奏玉简金泥。谁问碻磝战骨，秋风老树成围。
杂感
作者：吴伟业
朝代：明

武安席上见双鬟，血泪青娥陷贼还。不为君亲来故国，却因女子下雄关。取兵辽海哥舒翰，得妇江南谢阿蛮。快马健儿无限恨，天教红粉定燕山。
杂感·其一
作者：吴伟业
朝代：明
体裁：七言律诗

闻说朝廷罢上都，中原民困尚难苏。雪深六月天围塞，雨涨千村地入湖。瀚海波涛飞战舰，禁城宫阙起浮图。关山到处愁征调，愿赐三军所过租。
杂感·其三
作者：吴伟业
朝代：明
体裁：七言律诗

居庸千尺蓟门低，八部云屯散马蹄。日表土中通极北，河源天上接安西。金城将吏耕黄犊，玉垒山川祭碧鸡。世会适逢须粉饰，十年辛苦厌征鼙。
杂感·其二
作者：吴伟业
朝代：明
体裁：七言律诗

箫鼓中流进奉船，司空停索导行钱。八蚕名茧盘花就，千䌰奇文舞凤旋。裤褶射雕砂碛塞，筐箱市马玉门边。秋风砧杵催刀尺，江左无衣已七年。
杂感·其五
作者：吴伟业
朝代：明
体裁：七言律诗

武安席上见双鬟，血泪青娥陷贼还。只为君亲来故国，不因女子下雄关。取兵辽海哥舒翰，得妇江南谢阿蛮。快马健儿无限恨，天教红粉定燕山。
杂感·其六
作者：吴伟业
朝代：明
体裁：七言律诗

万里从王拥节旄，通侯青史姓名高。禁垣遗直看封事，绝徼孤忠誓佩刀。元祐党碑藏北寺，辟疆山墅记东皋。归来耕石堂前梦，书画平生结聚劳。
杂感·其四
作者：吴伟业
朝代：明
体裁：七言律诗

急峡天风捲怒涛，穿云栈石度秋毫。鸡豚绝壁人烟少，珠玉空江鬼哭高。纵火千村驱草木，赍粮百日弃弓刀。绵州却报传烽紧，峒户溪丁转战劳。
杂题
作者：吴伟业
朝代：明
体裁：七言绝句

白袷春衣系隐囊，少年吹笛事宁王。武昌老者如相问，翻得伊州曲几行。
李退庵侍御奉使湖南从兵间探衡山洞壑诸胜归省还吴诗以送之
作者：吴伟业
朝代：明
体裁：七言律诗

一官之楚复游燕，归去还乘笠泽船。戎马千山寻洞壑，莺花三月羡神仙。路穿江底闻鸡犬，家在湖中接水天。不似少陵长作客，祝融峰下住年年。
李青城七十有六以自寿诗“积闰平分已耋年”之句索和余题一绝赠之
作者：吴伟业
朝代：明
体裁：七言绝句

词家老宿号山农，移得青城八九峰。细数馀分添甲子，黄杨千岁敌乔松。
松化石
作者：吴伟业
朝代：明
体裁：五言律诗

高士无凡好，常思买一峰。如何三径石，却本六朝松。老笔应难画，名山不易逢。谷城相遇处，肯复受秦封。
松山哀
作者：吴伟业
朝代：明
体裁：古风

拔剑倚柱悲无端，为君慷慨歌松山。卢龙蜿蜒东走欲入海，屹然支拄当雄关。连城列障去不息，兹山突兀烟峰攒。中有垒石之军盘，白骨撑距凌巑岏。十三万兵同日死，浑河流血增奔湍。岂无遭际异，变化须臾间。出身忧劳致将相，征蛮建节重登坛。还忆往时旧部曲，喟然叹息摧心肝。呜呼玄菟城头夜吹角，杀气军声振寥廓。一旦功成尽入关，锦裘跨马征夫乐。天山回首长蓬蒿，烟火萧条少耕作。废垒斜阳不见人，独留万鬼填寂寞。若使山川如此閒，不知何事争强弱。闻道朝廷念旧京，诏书招募起春耕。两河少壮丁男尽，三辅流移故土轻。牛背农夫分部送，鸡鸣关吏点行频。早知今日劳生聚，可惜中原耕战人。
松鼠
作者：吴伟业
朝代：明
体裁：古风

冲飙飘颓瓦，坏墙丛废棘。谡然见松鼯，抟树向人立。侧目仍盱睢，奉头似悚惕。檐牙偃卧高，屋角欹斜疾。倒拥弱枝危，迅蹑修柯直。已堕复惊趋，将藏又旁突。去远且暂留，回顾再迸逸。前逃赴已驶，后窜追旋及。剽轻固天性，儇狡因众习。两木夹清漳，槎牙断寻尺。攀缘所绝处，排空自腾掷。足知万物机，飞走不以力。嗟尔适何来，鸟鼠忽而一。本是居崭岩，无端被羁絷。儿曹初玩弄，种类渐充斥。黠彼凭社徒，技穷耻昼匿。衔尾共呼鸣，异穴为主客。吾庐枕荒江，垂死倚病柏。雷雨拨其根，惨裂苍皮湿。空腹鸱鸮蹲，残身蝼蚁食。社鬼不复凭，乘间恣出入。庭中玉蕊枝，怒茁遭狼藉。非敢念摧残，于君奚损益。屈指五六年，不遣一花白。笣笋抽新芽，编篱察行迹。免彼镰锄侵，值尔齿牙厄。反使盗者心，笑睨生叹息。贫贱有此园，谓可资溉植。春蔬晚犹种，夏果晨自摘。鸟雀群飞鸣，啁啾满阡陌。妇子懒驱除，傅藁加籉笠。我亦顾而笑，自信无长策。焉能避穿墉，会须忧入室。茅斋虽云陋，一一经剪葺。晓起看扫除，仰视辄诧惜。寻绳透帘幕，掉尾来几席。倒庋倾图书，窥厨啖浆炙。空仓喧夜斗，忘疲竞遗粒。早幸官吏租，督责无馀积。邂逅开虚堂，群怒扼险塞。地逼起众呼，拍手撼四壁。捕此曷足多，欲以观其急。�户既严扃，栾栌若比栉。瞥眼倏遁逃，一巧先百密。穷追信非算，冘豫不早击。忍令智弗如，变计思与敌。机深勇夫骇，势屈儿童获。举世贵目前，快意相促迫。比读庄生书，退守愚公术。扑枣听邻家，搔爪任边邑。溪深獭趁鱼，果熟猿偷栗。天地所长养，于已何得失。嗟理则诚然，自古戒鼠泣。仙岂学淮南，腐难吓梁国。舞应京房占，磔按张汤律。终当就罗网，不如放山泽。永绝焚林风，用全饮河德。
林屋洞
作者：吴伟业
朝代：明
体裁：古风

震泽初未定，水石争相攻。神龙排杳冥，荡击沉虚宫。仙人资禹力，洞府开洪濛。惜哉石函书，不救夫差穷。大道既已泄，国祚于焉终。我行访遗迹，兴极探虚空。绝径不可肥，自视犹枯筇。山神爱伛偻，直立忧微躬。以之生退怯，匍匐羞儿童。传闻过险涩，谽呀来天风。松炬厌明灭，乳窦惊青红。洪崖应常来，床几陈从容。何不回真驭，日月行其中。银房閟幽异，勿使吾徒同。终当赍糇粮，鍊骨如飞鸿。路穿三江底，境与诸天通。南浮潇湘水，西上峨眉峰。归来诧里人，足比灵威翁。
查湾西望
作者：吴伟业
朝代：明
体裁：五言律诗

屡折才成望，山窗插石根。湿云低染径，老树半侵门。渔直看疑岸，沙横欲抱村。湖光犹在眼，灯火动黄昏。
查湾过友人饭
作者：吴伟业
朝代：明
体裁：五言律诗

碧螺峰下去，宛转得山家。橘市人沽酿，桑村客焙茶。溪桥逢树转，石路逐滩斜。莫负篮舆兴，夭桃已著花。
柳初新·闺思
作者：吴伟业
朝代：明
体裁：词

画栏深锁鸳鸯暖。照素影、花枝软。绿云斜亸，宝钗欲坠，倦起日高犹懒。嗔道是、风帘捲。半抬身、慵开娇眼。阁外青山点点。问平畴、绿芜谁糁。玉骢嘶去，欲窥还避，肩倚侍鬟微掩。凝望处、双眉敛。似不禁、燕拘莺管。
柳梢青·有赠
作者：吴伟业
朝代：明
体裁：词

红粉墙高。风吹嫩柳，露湿夭桃。扇薄身轻，香多梦弱，肠断吹箫。谁能一见相抛。动人处、诗成彩毫。帐底星眸，窗前皓腕，又是明朝。
柳毅井
作者：吴伟业
朝代：明
体裁：五言律诗

仙井鹿卢音，原泉泻橘林。寒添玉女恨，清见柳郎心。短绠书难到，双鱼信岂沉。波澜长不起，千尺为情深。
桃核船
作者：吴伟业
朝代：明
体裁：七言律诗

汉家水战习昆明，曼倩偷来下濑横。三士漫成齐相计，五湖好载越姝行。桑田核种千年久，河渚槎浮一叶轻。从此武陵渔问渡，胡麻饭里棹歌声。
桃源县
作者：吴伟业
朝代：明
体裁：五言律诗

岂有秦人住，何来浪得名。山中难避地，河上得孤城。桃柳谁曾植，桑麻近可耕。君看问津处，烽火只纵横。
梅村
作者：吴伟业
朝代：明

枳篱茅舍掩苍苔，乞竹分花手自栽。不好诣人贪客过，惯迟作答爱书来。闲窗听雨摊诗卷，独树看云上啸台。桑落酒香卢桔美，钓肥斜系草堂开。
梅村
作者：吴伟业
朝代：明

枳篱茅舍掩苍苔，乞竹分花手自栽。不好诣人贪客过，惯迟作答爱书来。闲窗听雨摊诗卷，独树看云上啸台。桑落酒香卢橘美，钓船斜系草堂开。
梅村
作者：吴伟业
朝代：明
体裁：七言律诗

枳篱茅舍掩苍苔，乞竹分花手自栽。不好诣人贪客过，惯迟作荅爱书来。閒窗听雨摊诗卷，独树看云上啸台。桑落酒香卢橘美，钓船斜系草堂开。
梅花庵同林若抚话雨联句
作者：吴伟业
朝代：明
体裁：五言排律

放策名园胜，停骖客思淹。初凉欣飒爽，入夜苦□□。有待闻乾鹊，无因见皎蟾。蒲荒迷鹭影，花落冷鱼噞。鸟语枝头咽，虫鸣叶底潜。清斋幽事足，良会逸情兼。贫士藏书富，高人取友严。瞢腾长自卧，剥啄遣童觇。北郭余偕隐，东山尔共瞻。生来门是德，住处水名廉。触地词源涌，推锋笔阵铦。万言成寸晷，一字直三缣。杂佩纫兰茝，名材贡杞楠。三千登甲第，四十到宫詹。仙乐清商奏，天厨法酒沾。使车游宛雒，楼舰出沱灊。职亚成均掌，官同秘院佥。含毫芸阁草，插架石渠签。翰染丹青障，棋分黑白奁。望崇敦雅素，气直折壬憸。道已铭钟鼎，交仍隔釜鬵。云霄三省相，虎豹九关阉。害物磨牙惨，持拳炙手炎。游夫空捭阖，武士浪韬钤。海宇洪垆焰，民生鼎沸燖。天心何叵测，宸极竟危阽。夏社松阴改，周原麦秀渐。诗书遭党锢，冠盖受髡钳。暴骨岩城陷，烧屯甲士歼。孑民馀爨僰，尺土剩滇黔。越俗更裳佩，秦风失帽幨。矩衣还戍削，长带孰蜚�。绝迹违朝市，全身混里阎。挐舟浮涧曲，扶杖度山崦。菌阁迎寒葺，茅亭带雨苫。冥鸿思避弋，老马脱衔钳。朋旧从头数，篇章信口占。境奇穷想入，才退苦言砭。大历场谁擅，元和体独纤。聆音嗤下里，睹貌叹无盐。好句奚囊贮，清谈麈尾拈。飞觞邀阮籍，竖义问刘惔。情洽蠲苛礼，形忘略小嫌。诙谐文乞巧，憔悴赋驱痁。书拟中郎秘，香凭小史添。搴兰将满握，采菊不盈襜。纸帐蛛丝罥，纱屏蝶粉黏。试茶追陆羽，退笔吊蒙恬。玩物高居澹，安心老璟甜。食羹调芍药，酿法制莃莶。黄擘团脐蟹，霜批巨口鲇。香流金杏酢，脆入玉梅腌。送酒横波艳，调筝素手掺。新声歌缓缓，沉饮醉厌厌。梅老看围屋，花开待放檐。道人君勿愧，处士我何谦。绿印苔间屐，青飘柳外帘。池流缘岸折，峰势出墙尖。兴剧神偏王，狂来语类谵。徘徊吟数过，撚断几枯髯。
楚两生行
作者：吴伟业
朝代：明
体裁：古风

黄鹄矶头楚两生，征南上客擅纵横。将军已没时世换，绝调空随流水声。一生拄颊高谈妙，君卿唇舌淳于笑。痛哭长因感旧恩，诙嘲尚足陪年少。途穷重走伏波军，短衣缚裤非吾好。抵掌聊分幕府金，褰裳自把江村钓。一生嚼徵与含商，笑杀江南古调亡。洗出元音倾老辈，叠成妍唱待君王。一丝萦曳珠盘转，半黍分明玉尺量。最是大堤西去曲，累人肠断杜当阳。忆昔将军正全盛，江楼高会誇名胜。生来索酒便长歌，中天明月军声静。将军听罢据胡床，抚髀百战今衰病。一朝身死�降幡，貔貅散尽无横阵。祁连高冢泣西风，射堂宾客嗟蓬鬓。羁栖孤馆伴斜曛，野哭天边几处闻。草满独寻江令宅，花开閒吊杜秋坟。鹍弦屡换尊前舞，鼍鼓谁开江上军。楚客祗怜归未得，吴儿肯道不如君。我念邗江头白叟，滑稽幸免君知否。失路徒贻妻子忧，脱身莫落诸侯手。坎壈繇来为盛名，见君寥落思君友。老去年来消息稀，寄尔新诗同一首。隐语藏名代客嘲，姑苏台畔东风柳。
楚云·其一
作者：吴伟业
朝代：明
体裁：七言绝句

十二峰头降玉真，楚宫祓禊采兰辰。陈思枉自矜能赋，不咏湘娥咏雒神。
楚云·其七
作者：吴伟业
朝代：明
体裁：七言绝句

画梁双燕舞衣轻，楚楚腰肢总削成。记得钱塘两苏小，不知谁个擅倾城。
楚云·其三
作者：吴伟业
朝代：明
体裁：七言绝句

越罗衫子揉红蓝，楚玉鸾雏镂碧簪。莫羡鸦头罗袜好，一钩新月印湘潭。
楚云·其二
作者：吴伟业
朝代：明
体裁：七言绝句

白蘋江上送横波，拟唱湘山楚水歌。却为襄王催按曲，故低纨扇簇双蛾。
楚云·其五
作者：吴伟业
朝代：明
体裁：七言绝句

风流太守绿莎厅，近水夭桃入画屏。最是楚腰娇绝处，一双鸂鶒起沙汀。
楚云·其八
作者：吴伟业
朝代：明
体裁：七言绝句

庐山携妓故人留，白社流连谒惠休。早为朝云求半偈，楚江明日上黄州。
楚云·其六
作者：吴伟业
朝代：明
体裁：七言绝句

范蠡湖边春草长，楚天归去载夷光。人间别有朱公子，骑鹤吹笙是六郎。
楚云·其四
作者：吴伟业
朝代：明
体裁：七言绝句

新篘下若酒频倾，楚润相看别有情。小户漫糺还一笑，众中觥政自纵横。
楼闻晚角
作者：吴伟业
朝代：明
体裁：五言律诗

霜角丽谯闻，天边横海军。旗翻当落木，马动切寒云。风急城乌乱，江昏野烧分。何年鼙鼓息，倚枕向斜曛。
横云
作者：吴伟业
朝代：明
体裁：五言律诗

青嶂千金凿，丹楼百尺高。空山开化迹，异代接贤豪。身世供危眺，妻孥付浊醪。双眸云背豁，飞鸟敢吾逃。
橐驼
作者：吴伟业
朝代：明
体裁：五言律诗

独任三军苦，安西万里行。铸铜疑鹤颈，和角废驴鸣。山负祁连重，泉知鄯善清。可怜终后载，汗血擅功名。
橘
作者：吴伟业
朝代：明
体裁：五言律诗

莫设西山戍，萧条是橘官。果从今岁少，树为去年寒。一绢输将苦，千头剪伐残。茂陵消渴甚，只向上林看。
橘灯
作者：吴伟业
朝代：明
体裁：七言律诗

掩映兰膏叶底寻，玉盘纤手出无心。花开槐市枝枝火，霜满江潭树树金。绣佛传灯珠错落，洞仙争奕漏深沉。饶他丁缓施工巧，不及生成在上林。
武山
作者：吴伟业
朝代：明
体裁：五言律诗

霸略誇擒纵，君王置虎牢。至今从震泽，疑是射成皋。土俗无机阱，山风少怒号。千秋遗患处，谁始剪蓬蒿。
武林谒同门张石平
作者：吴伟业
朝代：明
体裁：七言律诗

湖山晓日鸣笳吹，杨柳春风驻羽幢。二室才名官万石，两河财赋导三江。旧游笑我连珠勒，多难逢君倒玉缸。十载弟兄无限意，夜深听雨话西窗。
殿上行
作者：吴伟业
朝代：明
体裁：古风

殿上云旗天半出，夹陛无声手攀直。有旨传呼召集贤，左右公卿少颜色。公卿繇来畏廷议，上殿叩头辄心悸。吾丘发策诎平津，未斥齐人惭汲尉。先生侍从垂金鱼，退直且上庖西书。况今慷慨复遑惜，不尔何以乘朝车。秦凉盗贼杂风雨，梁宋丘墟长沮洳。降人数部花门留，抽骑千人桂林戍。至尊宵旰谁分忧，挟弹求凤高墉谋。老臣自诣都诏狱，逐客新辞鳷鹊楼。先生翻然气填臆，口读弹文叱安石。期门将军须戟张，侧足闻之退股栗。吾闻孝宗宰执何其贤，刘公大夏戴公珊。夹城日移对便殿，造膝密语为艰难。如今公卿习唯唯，长跪不言而已矣。黄丝历乱朱丝直，秋虫局曲秋雕起。呜呼拾遗指佞乃史臣，优容愚戆天王仁。
比目
作者：吴伟业
朝代：明
体裁：五言律诗

比目诚何恨，沧波作伴游。幸逃网罟厄，可免别离愁。小市时珍改，残书土物收。若逢封禅诏，定向海边求。
毛子晋斋中读吴匏庵手抄宋谢翱西台恸哭记
作者：吴伟业
朝代：明
体裁：古风

扁舟访奇书，夜月南湖宿。主人开东轩，磊落三万轴。别庋加收藏，前贤矜手录。北堂学士钞，南宋遗民牍。言过富春渚，登望文山哭。子陵留高台，西面沧江绿。妇翁为神仙，天子共游学。携家就赤城，高举凌黄鹄。尚笑君房痴，宁甘子云辱。七里溪光清，千仞松风谡。庐陵赴急难，幕府从羁仆。运去须武侯，君存即文叔。臣心誓弗谖，汉祚忧难复。昆阳大雨风，虎豹如猬缩。诡谲滹沱冰，仓卒芜亭粥。所以恢黄图，无乃资赤伏。即今钱塘潮，莫救厓山麓。空坑战士尽，柴市孤臣戮。一死之靡他，百身其奚赎。龚生夭天年，翟公湛家族。会稽处士星，求死得亦足。安能期故人，共卧容加腹。巢许而萧曹，遭遇全高躅。文山竟以殉，赵社终为屋。海上悲田横，国中痛王蠋。门人《蒿里》歌，故吏《平陵》曲。彼存君臣义，此制朋友服。相国诚知人，举事何颠蹙。丈夫失时命，无以辞碌碌。看君书一编，俾我愁千斛。禹绩荒烟霞，越台走麋鹿。不图叠山传，再向严滩续。配食从方干，丰碑继梅福。主人更命酒，哀吟同击筑。四坐皆涕零，霜风激群木。嗟乎诚义士，已矣不忍读。
毛子晋斋中读吴匏庵手钞宋谢翱西台恸哭记
作者：吴伟业
朝代：明

扁舟访奇书，夜月南湖宿。主人开东轩，磊落三万轴。别庋加收藏，前贤矜手录。北堂学士钞，南宋遗民牍。言过富春渚，登望文山哭。子陵留高台，西面沧江绿。妇翁为神仙，天子共游学。携家就赤城，高举凌黄鹄。尚笑君房痴，宁甘子云辱。七里溪光清，千仞松风谡。庐陵赴急难，幕府从羁仆。运去须武侯，君存即文叔。臣心誓勿谖，汉祚忧难复。昆阳大雨风，虎豹如猬缩。诡谲滹沱冰，仓卒芜亭粥。所以恢黄图，无乃资赤伏。即今钱塘潮，莫救崖山麓。空坑战士尽，柴市孤臣戮。一死之靡它，百身其奚赎。龚生夭天年，翟公湛家族。会稽处士星，求死得亦足。安能期故人，共卧容加腹。巢许而萧曹，遭遇全高躅。文山竟以殉，赵社终为屋。海上悲田横，国中痛王蠋。门人《蒿里》歌，故吏《平陵》曲。彼存君臣义，此制朋友服。相国诚知人，举事何颠蹙。丈夫失时命，无以辞碌碌。看君书一编，俾我愁千斛。禹绩荒烟霞，越台走麋鹿。不图叠山传，再向严滩续。配食从方干，丰碑继梅福。主人更命酒，哀吟同击筑。四坐皆涕零，霜风激群木。嗟乎诚义士，已矣不忍读。
水调歌头·题赠
作者：吴伟业
朝代：明
体裁：词

三月莺花盛，十里小红楼。轻裘肥马，年少锦带佩吴钩。人道季心兄弟，还是翁归伯仲，谈笑擅风流。下马饮君酒，消尽古今愁。烧银烛，张筵宴，系兰舟。主人开阁召我，别墅好淹留。家有风亭水榭，伎奏玉丝金管，妙舞擘箜篌。二十四桥夜，明月满扬州。
水龙吟·送孙浣心之真定
作者：吴伟业
朝代：明
体裁：词

无诸台上春风，燕南魏北声名起。金戈铁马，神州沈陆，幅巾归里。种柳门前，艺瓜陂下，北窗烟雨。遇天涯、故旧贻书到，一鞭行李滹沱水。挟瑟高堂赵女，问丛台、几人珠履。青史纷争，干戈谭笑，陈馀张耳。汉垒秦军，季龙宫苑，销沈何处。向孤城、但有寒鸦，落木暮天羁旅。
永和宫词
作者：吴伟业
朝代：明
体裁：古风

扬州明月杜陵花，夹道香尘迎丽华。旧宅江都飞燕井，新侯关内武安家。雅步纤腰初召入，钿合金钗定情日。丰容盛鬋固无双，蹴鞠弹棋复第一。上林花鸟写生绡，禁本钟王点素毫。杨柳风微春试马，梧桐露冷暮吹箫。君王宵旰无欢思，宫门夜半传封事。玉几金床少晏眠，陈娥卫艳谁频侍。贵妃明慧独承恩，宜笑宜愁慰至尊。皓齿不呈微索问，蛾眉欲蹙又温存。本朝家法脩清宴，房帷久绝珍奇荐。敕使惟追阳羡茶，内人数减昭阳膳。维扬服制擅江南，小阁炉烟沉水含。私买琼花新样锦，自脩水递进黄柑。中宫谓得君王意，银镮不妒温成贵。早日艰难护大家，比来欢笑同良娣。奉使龙楼贾佩兰，往还偶失两宫欢。虽云樊昵能辞令，欲得昭仪喜怒难。绿绨小字书成印，琼函自署充华进。请罪长教圣主怜，含辞欲得君王愠。君王内顾恤倾城，故剑还存敌体恩。手诏玉人蒙诘问，自来阶下拭啼痕。外家官拜金吾尉，平生游侠多轻利。缚客因催博进钱，当筵便杀弹筝伎。班姬才调左姬贤，霍氏骄奢窦氏专。涕泣微闻椒殿诏，笑谭豪夺灞陵田。有司奏削将军俸，贵人冷落宫车梦。永巷传闻去玩花，景和门里谁陪从。天颜不怿侍人愁，后促黄门召共游。初劝官家佯不应，玉车早到殿西头。两王最小牵衣戏，长者读书少者弟。闻道群臣誉定陶，独将多病怜如意。岂有神君语帐中，漫云王母降离宫。巫阳莫救苍舒恨，金锁雕残玉箸红。从此君王惨不乐，丛台置酒风萧索。已报河南失数州，况经少子伤零落。贵妃瘦损坐匡床，慵髻啼眉掩洞房。豆䓻汤温冰簟冷，荔支浆热玉鱼凉。病不禁秋泪沾臆，裴回自绝君王膝。苔没长门有梦归，花飞寒食应相忆。玉匣珠襦启便房，薤歌无异葬同昌。君王欲制《哀蝉赋》，诔笔词臣有谢庄。头白宫娥暗嚬蹙，庸知朝露非为福。宫草明年战血腥，当时莫向西陵哭。穷泉相见痛苍黄，还向官家问永王。幸免玉环逢丧乱，不须铜雀怨兴亡。自古豪华如转毂，武安若在忧家族。爱子虽添北渚愁，外家已葬骊山足。夜雨椒房阴火青，杜鹃啼血濯龙门。汉家伏后知同恨，止少当年一贵人。碧殿凄凉新木拱，行人尚识昭仪冢。麦饭冬青问茂陵，斜阳蔓草埋残垄。昭邱松槚北风哀，南内春深拥夜来。莫奏《霓裳》天宝曲，景阳宫井落秋槐。
永和宫词廿七首
作者：吴伟业
朝代：明

扬州明月杜陵花，夹道香尘迎丽华。旧宅江都飞燕井，新侯关内武安家。雅步纤腰初召入，钿合金钗定情日。丰容盛鬋固无双，蹴鞠弹棋复第一。上林花鸟写生绡，禁本钟王点素毫。杨柳风微春试马，梧桐露冷夜吹萧。君王宵旰无欢思，宫门夜半传封事。玉几金床少晏眠，陈娥卫艳谁频侍。贵妃明慧独承恩，宜笑宜愁慰至尊。皓齿不呈微素问，蛾眉欲蹙又温存。本朝家法修清宴，房帷久绝珍奇荐。敕使惟追阳羡茶，内人数减昭阳膳。维扬服制擅江南，小阁炉烟沈水含。私买琼花新样锦，自修水递进黄柑。中宫谓得君王意，银镮不妒温成贵。早日艰难护大家，比来欢笑同良娣。奉使龙楼贾佩兰，往还偶失两宫欢。虽云樊昵能辞令，欲得昭仪喜怒难。绿绨小字书成印，琼函自署充华进。请罪长教圣主怜，含辞欲得君王愠。君主内顾恤倾城，故剑还存敌体恩。手诏玉人蒙诘问，自来阶下拭啼痕。外家官拜金吾尉，平生游侠多轻利。缚客因催博进钱，当筵便杀弹筝伎。班姬才调左姬贤，霍氏骄奢窦氏专。涕泣微闻椒殿诏，笑谭豪夺灞陵田。有司奏削将军俸，贵人冷落宫车梦。永巷传闻去玩花，景和门里谁陪从！天颜不怿侍人愁，后促黄门召共游。初劝官家佯不应，玉车早到殿西头。两王最小牵衣戏，长者读书少者弟。闻道群臣誉定陶，独将多病怜如意。岂有神君语帐中，漫云王母降离宫。巫阳莫救仓舒恨，金锁雕残玉箸红。从此君王惨不乐，丛台置酒风萧索。已报河南失数州，况经少子伤零落。贵妃瘦损坐匡床，慵髻啼眉掩洞房。豆寇汤温冰簟冷，荔支浆热玉鱼凉。病不轻秋泪沾臆，徘徊自绝君王膝。苔没长门有梦归，花飞寒食应相忆。玉匣珠襦启便房，薤歌无异葬同昌。君王欲制《哀蝉赋》，诔笔词臣有谢庄。头白宫娥暗嚬蹙，庸知朝露非为福。宫草明年战血腥，当时莫向西陵哭。穷泉相见痛苍黄，还向官家问永王。幸免玉环逢丧乱，不须铜雀怨兴亡。自古豪华如转毂，武安若在忧家族。爱子虽添北渚愁，外家已葬骊山足。夜雨椒房阴火青，杜鹃啼血濯龙门。汉家伏后知同恨，止少当年一贵人。碧殿凄凉新木拱，行人尚识昭仪冢。麦饭冬青问茂陵，斜阳蔓草理残垄。昭丘松槚北风哀，南内春深拥夜来。莫奏《霓裳》天宝曲，景阳宫井落秋槐。
永和宫词廿七首·其一
作者：吴伟业
朝代：明

扬州明月杜陵花，夹道香尘迎丽华。旧宅江都飞燕井，新侯关内武安家。
永和宫词廿七首·其七
作者：吴伟业
朝代：明

维扬服制擅江南，小阁炉烟沈水含。私买琼花新样锦，自修水递进黄柑。
永和宫词廿七首·其三
作者：吴伟业
朝代：明

上林花鸟写生绡，禁本钟王点素毫。杨柳风微春试马，梧桐露冷夜吹萧。
永和宫词廿七首·其九
作者：吴伟业
朝代：明

奉使龙楼贾佩兰，往还偶失两宫欢。虽云樊昵能辞令，欲得昭仪喜怒难。
永和宫词廿七首·其二
作者：吴伟业
朝代：明

雅步纤腰初召入，钿合金钗定情日。丰容盛鬋固无双，蹴鞠弹棋复第一。
永和宫词廿七首·其二十
作者：吴伟业
朝代：明

病不轻秋泪沾臆，徘徊自绝君王膝。苔没长门有梦归，花飞寒食应相忆。
永和宫词廿七首·其二十一
作者：吴伟业
朝代：明

玉匣珠襦启便房，薤歌无异葬同昌。君王欲制《哀蝉赋》，诔笔词臣有谢庄。
永和宫词廿七首·其二十七
作者：吴伟业
朝代：明

昭丘松槚北风哀，南内春深拥夜来。莫奏《霓裳》天宝曲，景阳宫井落秋槐。
永和宫词廿七首·其二十三
作者：吴伟业
朝代：明

穷泉相见痛苍黄，还向官家问永王。幸免玉环逢丧乱，不须铜雀怨兴亡。
永和宫词廿七首·其二十二
作者：吴伟业
朝代：明

头白宫娥暗嚬蹙，庸知朝露非为福。宫草明年战血腥，当时莫向西陵哭。
永和宫词廿七首·其二十五
作者：吴伟业
朝代：明

夜雨椒房阴火青，杜鹃啼血濯龙门。汉家伏后知同恨，止少当年一贵人。
永和宫词廿七首·其二十六
作者：吴伟业
朝代：明

碧殿凄凉新木拱，行人尚识昭仪冢。麦饭冬青问茂陵，斜阳蔓草理残垄。
永和宫词廿七首·其二十四
作者：吴伟业
朝代：明

自古豪华如转毂，武安若在忧家族。爱子虽添北渚愁，外家已葬骊山足。
永和宫词廿七首·其五
作者：吴伟业
朝代：明

贵妃明慧独承恩，宜笑宜愁慰至尊。皓齿不呈微素问，蛾眉欲蹙又温存。
永和宫词廿七首·其八
作者：吴伟业
朝代：明

中宫谓得君王意，银镮不妒温成贵。早日艰难护大家，比来欢笑同良娣。
永和宫词廿七首·其六
作者：吴伟业
朝代：明

本朝家法修清宴，房帷久绝珍奇荐。敕使惟追阳羡茶，内人数减昭阳膳。
永和宫词廿七首·其十
作者：吴伟业
朝代：明

绿绨小字书成印，琼函自署充华进。请罪长教圣主怜，含辞欲得君王愠。
永和宫词廿七首·其十一
作者：吴伟业
朝代：明

君主内顾恤倾城，故剑还存敌体恩。手诏玉人蒙诘问，自来阶下拭啼痕。
永和宫词廿七首·其十七
作者：吴伟业
朝代：明

岂有神君语帐中，漫云王母降离宫。巫阳莫救仓舒恨，金锁雕残玉箸红。
永和宫词廿七首·其十三
作者：吴伟业
朝代：明

班姬才调左姬贤，霍氏骄奢窦氏专。涕泣微闻椒殿诏，笑谭豪夺灞陵田。
永和宫词廿七首·其十九
作者：吴伟业
朝代：明

贵妃瘦损坐匡床，慵髻啼眉掩洞房。豆寇汤温冰簟冷，荔支浆热玉鱼凉。
永和宫词廿七首·其十二
作者：吴伟业
朝代：明

外家官拜金吾尉，平生游侠多轻利。缚客因催博进钱，当筵便杀弹筝伎。
永和宫词廿七首·其十五
作者：吴伟业
朝代：明

天颜不怿侍人愁，后促黄门召共游。初劝官家佯不应，玉车早到殿西头。
永和宫词廿七首·其十八
作者：吴伟业
朝代：明

从此君王惨不乐，丛台置酒风萧索。已报河南失数州，况经少子伤零落。
永和宫词廿七首·其十六
作者：吴伟业
朝代：明

两王最小牵衣戏，长者读书少者弟。闻道群臣誉定陶，独将多病怜如意。
永和宫词廿七首·其十四
作者：吴伟业
朝代：明

有司奏削将军俸，贵人冷落宫车梦。永巷传闻去玩花，景和门里谁陪从！
永和宫词廿七首·其四
作者：吴伟业
朝代：明

君王宵旰无欢思，宫门夜半传封事。玉几金床少晏眠，陈娥卫艳谁频侍。
永平田君宗周吴故学博也袁重其识之尤展成司李其地相见询袁年百有二矣索诗纪异并简展成
作者：吴伟业
朝代：明
体裁：七言律诗

北平车马访烟萝，记向夷齐庙下过。百岁共看秦伏胜，一经长在汉田何。知交已料沧江少，耆旧翻疑绝塞多。听罢袁丝数东望，酒酣求作绛人歌。
永遇乐·寿江林有郡丞
作者：吴伟业
朝代：明
体裁：词

二水东流，千山西拥，中有英彦。汉重言诗，齐推善赋，綵笔彤墀荐。大堤骢马，五岭朱幡，移向吴云一片。看油幢、谭笑丰神，紫气佳哉葱茜。华堂开处，杨柳千条，拂面玉箫金管。茉莉香清，枇杷果熟，五月榴花宴。黄梅雨足，绿野阴浓，尽说太平重见。愿使君、长把瑶觞，轻挥纨扇。
江上
作者：吴伟业
朝代：明
体裁：七言律诗

铁马新林战鼓休，十年军府笑咨谋。但虞庄蹻争南郡，不信孙恩到蔡州。江过濡须谁筑垒，潮通沪渎总安流。芦花一夜西风起，两点金焦万里愁。
江城子·风鸢
作者：吴伟业
朝代：明
体裁：词

柳花风急赛清明。小儿擎。走倾城。一纸身躯、便欲上天行。千丈游丝收不住，才跌地，倏无声。凭谁牵弄再飞鸣。御风轻。几人惊。江南二月听呼鹰。赵瑟秦筝天外响，弹不尽、海东青。
江楼别幼弟孚令
作者：吴伟业
朝代：明
体裁：七言律诗

野色沧江思不穷，登临杰阁倚虚空。云山两岸伤心里，雨雪孤城泪眼中。病后生涯同落木，乱来身计逐飘蓬。天涯兄弟分携苦，明日扁舟听晓风。
汲古阁歌
作者：吴伟业
朝代：明
体裁：古风

嘉隆以后藏书家，天下毗陵与琅琊。整齐旧闻收放失，后来好事知谁及。比闻充栋虞山翁，里中又得小毛公。搜求遗逸悬金购，缮写精能镂板工。繇来斯事推赵宋，欧虞楷法看飞动。集贤院印校雠精，太清楼本装潢重。损斋手跋为披图，苏氏题观在直庐。馆阁百家分四库，巾箱一幅尽三都。本朝儒臣典制作，累代缥缃输秘阁。徐广虽编石室书，孝徵好窃华林略。两京太学藏经史，奉诏重脩赐金紫。高斋学士费餐钱，故事还如写黄纸。释典流传自洛阳，中官经厂护焚香。诸州各请名山藏，总目难窥内道场。南湖主人为叹息，十年心力恣收拾。史家编辑过神尧，律论流通到罗什。当时海内多风尘，石经马矢高丘陵。已坏书囊缚作裤，复惊木册摧为薪。君家高阁偏无恙，主人留宿倾家酿。醉来烧烛夜摊书，双眼摩挲觉神王。古人关书借三馆，羡君自致五千卷。又云献书辄拜官，羡君带索躬耕田。伏生藏壁遭书禁，中郎秘惜矜谈进。君获奇书好示人，鸡林巨贾争摹印。读书到死苦不足，小学雕虫置废簏。君今万卷尽刊讹，邢家小儿徒碌碌。客来诗酒话生平，家近湖山拥百城。不数当年清秘阁，乱离踪迹似云林。
汴梁·其一
作者：吴伟业
朝代：明
体裁：七言绝句

冯夷击鼓走夷门，铜马西来风雨昏。此地信陵曾养士，只今谁解救王孙。
汴梁·其二
作者：吴伟业
朝代：明
体裁：七言绝句

城上黄河屈注来，千金堤帚一时开。梁园遗迹销沉尽，谁与君王避吹台。
沁园春 赠柳敬亭 丁酉小春，海棠与水仙并开，王廉州为予写秋林图，初成，因取瓶花作供，辄赋此词
作者：吴伟业
朝代：明
体裁：词

有美人兮，宛在中央，仙乎水哉。似藐姑神女，淩波独步，潇湘极浦，洗尽尘埃。忽遇东邻，彼姝者子，红粉胭脂笑靥开。须知道，是两家妆束，一种人材。东风著意安排。蚤羯鼓催成巧样裁。岂陈王赋就，新添女伴，太真睡起，共倚妆台。玉骨冰肌，艳梳浓裹，妙手黄筌未见来。霜天晚，对胆瓶双绝，点染幽斋。
沁园春 赠柳敬亭 云间张青雕从中州南还，索调寿母
作者：吴伟业
朝代：明
体裁：词

极目中原，慷慨平生，浊醪一杯。念高堂老母，桓釐志行，穷途游子，仲蔚蒿莱。雅负经纶，文章小技，三尺遗孤何壮哉。辞家久，到燕南赵北，赤日黄埃。吾徒造物安排。且布袜青鞋归去来。有莼羹鲈鲙，能供蔬膳，鱼村蟹舍，可葺茅斋。贫贱安亲，诗书养志，世上机云少弃才。成名后，把怀清筑起，百岁高台。
沁园春 赠柳敬亭 午朝遇雨
作者：吴伟业
朝代：明
体裁：词

十里红墙，树色阴浓，铜扉洞开。见觚棱日炫，金银照耀，朱霞天半，避暑楼台。忽起奇云，琉璃万顷，燕雀罘罳风动来。西山上，有龙迎返照，急雨惊雷。凉生殿阁佳哉。但潇洒瑶阶绝点埃。听御河流水，琤琮杂佩，黄滋细柳，翠逼宫槐。玉管银毫，冰桃雪藕，枚马诗成应制才。承恩久，待归鞭晚霁，步月天街。
沁园春 赠柳敬亭 吴兴爱山台禊饮，分韵得关字
作者：吴伟业
朝代：明
体裁：词

妍景销愁，轻衫乘兴，扁舟往还。遇使君倒屐，银床枕簟，群贤倾盖，玉佩刀镮。下若新醅，前溪妙舞，落日楼台雨后山。雕阑外，有名花婀娜，娇鸟绵蛮。衰翁天放疏顽。况廿载重来讵等閒。叹此方严虎，青丝白马，当年宋态，绿鬓红颜。春色依然，旧游何处，剩得东风柳一湾。吾堪老，傍鸥汀雁渚，石户松关。
沁园春·观潮
作者：吴伟业
朝代：明

八月奔涛，千尺崔嵬，砉然欲惊。似灵妃顾笑，神鱼进舞；冯夷击鼓，白马来迎。伍相鸱夷，钱王羽箭，怒气强于十万兵。峥嵘甚，讶雪山中断，银汉西倾。孤舟铁笛风清，待万里乘槎问客星。叹鲸鲵未翦，戈船满岸；蟾蜍正吐，歌管倾城。狎浪儿童，横江士女，笑指渔翁一叶轻。谁知道，是观潮枚叟，论水庄生。
沁园春·赠柳敬亭
作者：吴伟业
朝代：明
体裁：词

客也何为，八十之年，天涯放游。正高谈拄颊，淳于曼倩，新知抵掌，剧孟曹丘。楚汉纵横，陈隋游戏，舌在荒唐一笑收。谁真假，笑儒生诳世，定本春秋。眼中几许王侯。记珠履三千宴画楼。叹伏波歌舞，凄凉东市，征南士马，恸哭西州。只有敬亭，依然此柳，雨打风吹絮满头。关心处，且追陪少壮，莫话閒愁。
沁园春·赠柳敬亭观潮
作者：吴伟业
朝代：明
体裁：词

八月奔涛，千尺崔嵬，砉然欲惊。似灵妃顾笑，神鱼进舞，冯夷击鼓，白马来迎。伍相鸱夷，钱王羽箭，怒气强于十万兵。峥嵘甚，讶雪山中断，银汉西倾。孤舟铁笛风清。待万里乘槎问客星。叹鲸鲵未剪，戈船满岸，蟾蜍正吐，歌管倾城。狎浪儿童，横江士女，笑指渔翁一叶轻。谁知道，是观海枚叟，论水庄生。
沈文长雨过福源寺
作者：吴伟业
朝代：明
体裁：古风

昔年访沈子，石公山没归云址。今年遇沈公，石公水落盘龙宫。沈公家在石公侧，白头三见山根出。而我分携将九载，相看总老溪山改。石公在望风雨作，探得灵奇复萧索。沈公蜡屐晓冲泥，握手精蓝话畴昨。石公沈公且别去，明日回头望山树。
沙岭
作者：吴伟业
朝代：明
体裁：五言律诗

乱峰当面立，反憩得平丘。坐卧此云适，歌呼不自由。支颐苍鹿过，坦腹白云留。笑指鸟飞处，有人来上头。
洞仙歌·梅花
作者：吴伟业
朝代：明
体裁：词

梅花独自，倚东风低说。那一枝枝向谁折。更高处、偏寒玉手徘徊，知有赠、惹我梅心如结。晚来怜素影，影亦怜人，偏是今宵共明月。正传柑时候，薄袖轻衫，蝉鬓动、腰肢清切。但屈指、年来携手处，又不道梅花，像人离别。
浣溪纱 闺情 其二
作者：吴伟业
朝代：明
体裁：词

一斛明珠孔雀罗。湘裙窄地锦文靴。红儿进酒雪儿歌。石黛有情新月皎，玉簪无力暖云拖。见人先唱定风波。
浣溪纱·闺情
作者：吴伟业
朝代：明
体裁：词

断颊微红眼半醒。背人蓦地下阶行，摘花高处赌身轻。细拨薰炉香缭绕，懒涂吟纸墨欹倾，惯猜閒事为聪明。
浪淘沙 题画兰 枇杷
作者：吴伟业
朝代：明
体裁：词

上苑落金丸。黄鸟绵蛮。晓窗清露湿雕盘。恰似戒珠三百颗，琥珀沈檀。纤手摘来看。香色堪餐。罗衣将褪玉浆寒。怕共脆圆同荐酒，学得些酸。
浪淘沙 题画兰 端午
作者：吴伟业
朝代：明
体裁：词

缠臂綵丝绳。妙手心灵。真珠嵌就一星星。五色叠成方胜小，巧样丹青。刻玉与裁冰。眼见何曾。葫芦如豆虎如蝇。旁系累丝银扇子，半黍金铃。
浪淘沙·题画兰
作者：吴伟业
朝代：明
体裁：词

枉自苦凝眸。肠断归舟。依然明月旧南楼。报导孙郎消息好，杨柳风流。花意落银钩。一寸轻柔。生绡不剪少年愁。看取幽兰啼露眼，心上眉头。
海参
作者：吴伟业
朝代：明
体裁：五言律诗

预使燂汤洗，迟才入鼎铛。禁犹宽北海，馔可佐南烹。莫辨虫鱼族，休疑草木名。但将滋味补，勿药养馀生。
海市四首·其一
作者：吴伟业
朝代：明
体裁：七言律诗

仙人太乙祀东莱，不信蓬瀛此地开。虹跨断崖通羽盖，鱼吞倒景出楼台。碧城烟合青葱树，赤岸霞蒸绛雪堆。闻道秦皇近南幸，舳舻千里射蛟回。
海市四首·其三
作者：吴伟业
朝代：明
体裁：七言律诗

东南天地望中收，神鬼苍茫百尺楼。秦畤长松移绝岛，梁园修竹隐沧洲。云如车盖旌旗绕，峰近香炉烟霭浮。却笑燕齐迂怪士，袛知碣石有丹丘。
海市四首·其二
作者：吴伟业
朝代：明
体裁：七言律诗

灏气空濛万象来，非烟非雾化人裁。仙家囷为休粮闭，河伯宫因娶妇开。金马衣冠苍水使，石鲸风雨濯龙台。凿空博望频回首，天汉乘槎未易才。
海市四首·其四
作者：吴伟业
朝代：明
体裁：七言律诗

激浪崩云压五湖，天风吹断海城孤。千门听击冯夷鼓，六博看投玉女壶。蒲类草荒春徙帐，沧溟月冷夜探珠。谁知曼衍鱼龙戏，翠盖金支满具区。
海户曲
作者：吴伟业
朝代：明
体裁：古风

大红门前逢海户，衣食年年守环堵。收稿腰镰拜啬夫，筑场贳酒从樵父。不知占籍始何年，家近龙池海眼穿。七十二泉长不竭，御沟春暖自涓涓。平畴如掌催东作，水田漠漠江南乐。鴐鹅鸊鹈满烟汀，不枉人呼飞放泊。后湖相望筑三山，两地神州咫尺间。遂使相如誇陆海，肯教王母笑桑田。蓬莱楼阁云霞变，晾鹰台上何王殿。传说新罗玉海青，星眸雪爪飞如练。诈马筵开挏酒香，割鲜夜饮仁虞院。二百年来话大都，平生有眼何曾见。头白经过是旧朝，春深惯锁黄山苑。典守唯闻中使来，樵苏辄假贫民便。芳林别馆百花残，廿四园中烂漫看。记得上方初荐品，东风铃索护雕栏。葡萄满摘倾筠笼，蘋果新尝捧玉盘。赐出宫中公主谢，分遗阙下倚臣餐。一朝剪伐生荆杞，五柞长杨怅已矣。野火风吹蚂蚁坟，枯杨月落虾蟆水。尽道千年苑囿非，忽惊万乘车尘起。雄图开国马蹄劳，将相风云剑槊高。帐殿行程三十里，旌旗猎猎响鸣鞘。朝鲜使者奇毛进，白鹰刷羽霜天劲。旧迹凌歊好放雕，荒台百尺登临胜。俊鹘重经此地飞，黑河讲武当年盛。吊古难忘百战心，扫空雉兔江山净。新丰野老惊心目，缚落编篱守麋鹿。兵火摧残泪满衣，升平再睹修茅屋。衰草今成御宿园，豫游只少千章木。上林丞尉已连催，洒扫离宫补花竹。人生陵谷不须哀，芦苇陂塘雁影来。君不见鄠杜西风萧瑟里，丹青早起濯龙台。
海户曲
作者：吴伟业
朝代：明

大红门前逢海户，衣食年年守环堵。收藁腰镰拜啬夫，筑场贳酒从樵父。不知占籍始何年，家近龙池海眼穿。七十二泉长不竭，御沟春暖日涓涓。平畴如掌催东作，水田漠漠江南乐。鴐鹅鸊鹈满烟汀，不枉人呼飞放泊。后湖相望筑三山，两地神州咫尺间。遂使相如夸陆海，肯教王母笑桑田。蓬莱楼阁云霞变，晾鹰台上何王殿。传说新罗玉海青，星眸雪爪飞如练。诈马筵开挏酒香，割鲜夜饮仁虞院。二百年来话大都，平生有眼何曾见。头白经过是旧朝，春深惯锁黄山苑。典守唯闻中使来，樵苏辄假贫民便。芳林别馆百花残，廿四园中烂漫看。记得尚方初荐品，东风铃索护雕栏。葡萄满摘倾筠笼，蘋果新尝捧玉盘。赐出宫中公主谢，分遗阙下侍臣餐。一朝剪伐生荆杞，五柞长杨怅已矣。野火风吹蚂蚁坟，枯杨月落虾蟆水。尽道千年苑囿非，忽惊万乘车尘起。雄图开国马蹄劳，将相风云剑槊高。帐殿行城三十里，旌旗猎猎响鸣鞘。朝鲜使者奇毛进，白鹰刷羽霜天劲。旧迹凌歊好放雕，荒台百尺登临胜。俊鹘重经此地飞，墨河讲武当年盛。吊古难忘百战心，扫空雉兔江山净。新丰野老惊心目，缚落编篱守麋鹿，兵火摧残泪满衣，升平再睹修茅屋。衰草今成御宿园，豫游只少千章木。上林丞尉已连催，洒扫离宫补花竹。人生陵谷不须哀，芦苇陂塘雁影来。君不见鄠杜西风萧瑟里，丹青早起濯龙台。
海溢
作者：吴伟业
朝代：明
体裁：五言律诗

积气知难极，惊涛天地奔。龙鱼居废县，人鬼语荒村。异国帆樯落，新沙岛屿存。横流如可救，沧海汉东门。
海虞孙孝维三十赠言·其一
作者：吴伟业
朝代：明
体裁：七言律诗

法护僧弥并绝伦，听经萧寺紫纶巾。高斋点笔依红树，画楫徵歌转绿蘋。一榻茶香专供佛，五湖虾菜待留宾。丈夫早岁轻名宦，邓禹无为苦笑人。
海虞孙孝维三十赠言·其三
作者：吴伟业
朝代：明
体裁：七言律诗

始立何容减宦情，法曹有弟尚诸生。松窗映火茗芽熟，贝叶研朱梵夹成。金谷酒空消冶习，曲江花落悟浮名。年来耻学王怀祖，初辟中兵捧檄行。
海虞孙孝维三十赠言·其二
作者：吴伟业
朝代：明
体裁：七言律诗

招真台下读书庄，总角知名已老苍。何氏三高推小隐，荀家群从重中郎。斗茶客话千山雨，寄橘人归百颗霜。麈尾执来思竖义，旻公同饭赞公房。
海虞孙孝维三十赠言·其四
作者：吴伟业
朝代：明
体裁：七言律诗

高柳长风六月天，青鞋白袜尚湖边。轻舟掠过破山寺，横笛邀来大石仙。王俭拜公犹昨岁，张充学易在今年。种松记取合围后，树下著书堪醉眠。
海蛳
作者：吴伟业
朝代：明
体裁：五言排律

不肯依墙壁，其如罗网偏。文身疑蝌篆，长髻学螺旋。局足蟠根固，容头掩的圆。但能防尾击，谁敢陷中坚。气及先声取，髀存里肉捐。空虚宁弃掷，辛苦是连蜷。处世遭多口，浮生误一鲜。白盐看雨后，红酿向花边。入穴钩难致，呼门惨不前。回肠萦锁甲，膑脚怨刀钱。海粟蜗庐满，虫书蜃市悬。知君尔雅熟，为译小言篇。
涂松晚发
作者：吴伟业
朝代：明
体裁：古风

孤月傍一村，寒潮自来去。人语出短篷，缆没溪桥树。冒霜发轻舠，披衣听鸡曙。簖响若鸣滩，芦洲疑骤雨。渔因入浦喧，农或呼门惧。居然见灯火，市声杂翁妪。水改村店移，一帆今始遇。生涯问菰蒲，世事隔沮洳。终当谢亲朋，刺舟从此住。
淮上赠嵇叔子
作者：吴伟业
朝代：明
体裁：七言律诗

湖海相逢一俊英，风流中散旧家声。琴因调古须防怨，诗为才多莫近名。浊酒如淮歌慷慨，苍髯似戟论纵横。惭余亦与山公札，抱病推迁累养生。
清凉山赞佛寺（四首选一）
作者：吴伟业
朝代：明

西北有高山，云是文殊台。台上明月池，千叶金莲开。花花相映发，叶叶同根栽。王母携双成，绿盖云中来。结以同心合，授以九子钗。翠装雕玉辇，丹髹沉香斋。护置琉璃屏，立在文石阶。长恐乘风去，舍我归蓬莱。从猎往上林，小队城南隈。雪鹰异凡羽，果马殊群材。言过乐游怨，进及长杨街。张宴奏丝桐，新月穿宫槐。携手呼太息，乐极生微哀。千秋终寂寞，此日谁追陪。陛下寿万年，妾命如尘埃。愿共南山椁，长奉西宫杯。披香淖博士，侧听私惊猜：今日乐方乐，私语胡为哉？待诏东方生，执戟前诙谐。熏炉拂黼帐，白露零苍台。吾王慎玉体，对酒毋伤怀。
清凉山赞佛诗 四首 其一
作者：吴伟业
朝代：明

西北有高山，云是文殊台。台上明月池，干叶金莲开。花花相映发，叶叶同根栽。王母携双成，绿盖云中来。汉王坐法宫，一见光徘徊。结以同心合，授以九子钗。翠装雕玉辇，丹髹沉香斋。护置琉璃屏，立在文石阶。长恐乘风去，舍我归蓬莱。从猎往上林，小队城南隈。雪鹰异凡羽，果马殊群材。言过乐游苑，进及长杨街。张宴奏丝桐，新月穿宫槐。携手忽太息，乐极生微哀。千秋终寂寞，此日谁追陪。陛下寿万年，妾命如尘埃。愿共南山椁，长奉西宫杯。披香淖博士，侧听私惊猜：今日乐方乐，斯语胡为哉？待诏东方生，执戟前诙谐。熏炉拂黼帐，白露零苍苔。吾王慎玉体，对酒毋伤怀。
清凉山赞佛诗 四首 其三
作者：吴伟业
朝代：明

八极何茫茫，曰往清凉山。此山蓄灵异，浩气共屈盘。能蓄太古雪，一洗天地颜。日驭有不到，缥缈风云寒。世尊昔示现，说法同阿难。讲树耸千尺，摇落青琅玕。诸天过峰头，绛节乘银鸾。一笑偶下谪，脱却芙蓉冠。游戏登琼楼，窈窕垂云鬟。三世空阶惊夜眠俄去来，任作优昙看。名山初望幸，衔命释道安。预从最高顶，洒扫七佛坛。灵境乃杳绝，扪葛劳跻攀。路尽逢一峰，杰阁围朱阑。中坐一天人，吐气如栴檀。寄语汉皇帝，何苦留人间。烟岚倏灭没，流水空潺湲。回首长安城，缁素惨不欢。房星竟未动，天降白玉棺。惜哉善财洞，未得夸迎銮。惟有大道心，与石永不刊。以此护金轮，法海无波澜。
清凉山赞佛诗 四首 其二
作者：吴伟业
朝代：明

伤怀惊凉风，深宫鸣蟋蟀。严霜被琼树，芙蓉凋素质。可怜千里草，萎落无颜色。孔雀蒲桃锦，亲自红女织。殊方初云献，知破万家室。瑟瑟大秦珠，珊瑚高八尺。割之施精蓝，干佛庄严饰。持来付一炬，泉路谁能识！红颜尚焦土，百万无容惜。小臣助长号，赐衣或一袭。只愁许史辈，急泪难时得。从官进哀诔，黄纸抄名入。流涕卢郎才，咨嗟谢生笔。尚方列珍膳，天厨供玉粒。官家未解菜，对案不能食。黑衣召志公，白马驮罗什。焚香内道场，广坐楞伽译。资彼象教恩，轻我人王力。微闻金鸡诏，亦由玉妃出。高原营寝庙，近野开陵邑。甫望仓舒坟，掩面添凄侧。戒言秣我马，遨游凌八极。
清凉山赞佛诗 四首 其四
作者：吴伟业
朝代：明

尝闻穆天子，六飞骋万里。仙人觞瑶池，白云出杯底。远驾求长生，逐日过濛汜。盛姬病不救，挥鞭哭弱水。汉皇好神仙，妻于思脱屣。东巡并西幸，离宫宿罗绮。宠夺长门陈，恩盛倾城李。秾华即修夜，痛入哀蝉诔。苦无不死方，得令昭阳起。晚抱甘泉病，遽下轮台悔。萧萧茂陵树，残碑泣风雨。天地有此山，苍崖阅兴毁。我佛施津梁，层台簇莲蕊。龙象居虚空，下界闻斗蚁。乘时方救物，生民难其已。淡泊心无为，怡神在玉几。长以兢业心，了彼清净理。羊车稀复幸，牛山窃所鄙。纵洒苍梧泪，莫卖西陵履。持此礼觉王，贤圣总一轨。道参无生妙，功谢有为耻。色空两不住，收拾宗风里。
清凉山赞佛诗·其一
作者：吴伟业
朝代：明
体裁：古风

西北有高山，云是文殊台。台上明月池，千叶金莲开。花花相映发，叶叶同根栽。王母携双成，绿盖云中来。汉王坐法宫，一见光徘徊。结以同心合，授以九子钗。翠装雕玉辇，丹髹沉香斋。护置琉璃屏，立在文石阶。长恐乘风去，舍我归蓬莱。从猎往上林，小队城南隈。雪鹰异凡羽，果马殊群材。言过乐游苑，进及长杨街。张宴奏丝桐，新月穿宫槐。携手忽太息，乐极生微哀。千秋终寂寞，此日谁追陪。陛下寿万年，妾命如尘埃。愿共南山椁，长奉西宫杯。披香淖博士，侧闻私惊猜。今日乐方乐，斯语胡为哉。待诏东方生，执戟前诙谐。薰垆拂黼帐，白露零苍苔。吾王慎玉体，对酒毋伤怀。
清凉山赞佛诗·其三
作者：吴伟业
朝代：明
体裁：古风

八极何茫茫，曰往清凉山。此山蓄灵异，浩气供屈盘。能蓄太古雪，一洗天地颜。日驭有不到，缥缈风云寒。世尊昔示现，说法同阿难。讲树耸千尺，摇落青琅玕。诸天过峰头，绛节乘银鸾。一笑偶下谪，脱却芙蓉冠。游戏登琼楼，窈窕垂云鬟。三世俄去来，任作优昙看。名山初望幸，衔命释道安。预从最高顶，洒扫七佛坛。灵境乃杳绝，扪葛劳跻攀。路尽逢一峰，杰阁围朱阑。中坐一天人，吐气如栴檀。寄语汉皇帝，何苦留人间。烟岚倏灭没，流水空潺湲。回首长安城，缁素惨不欢。房星竟未动，天降白玉棺。惜哉善财洞，未得誇迎銮。惟有大道心，与石永不刊。以此护金轮，法海无波澜。
清凉山赞佛诗·其二
作者：吴伟业
朝代：明
体裁：古风

伤怀惊凉风，深宫鸣蟋蟀。严霜被琼树，芙蓉凋素质。可怜千里草，萎落无颜色。孔雀蒲桃锦，亲自红女织。殊方初云献，知破万家室。瑟瑟大秦珠，珊瑚高八尺。割之施精蓝，千佛庄严饰。持来付一炬，泉路谁能识。红颜尚焦土，百万无容惜。小臣助长号，赐衣或一袭。只愁许史辈，急泪难时得。从官进哀诔，黄纸抄名入。流涕卢郎才，咨嗟谢生笔。尚方列珍膳，天厨供玉粒。官家未解菜，对案不能食。黑衣召志公，白马驮罗什。焚香内道场，广座楞伽译。资彼象教恩，轻我人王力。微闻金鸡诏，亦由玉妃出。高原营寝庙，近野开陵邑。南望苍舒坟，掩面添悽恻。戒言秣我马，遨游凌八极。
清凉山赞佛诗·其四
作者：吴伟业
朝代：明
体裁：古风

尝闻穆天子，六飞骋万里。仙人觞瑶池，白云出杯底。远驾求长生，逐日过濛汜。盛姬病不救，挥鞭哭弱水。汉皇好神仙，妻子思脱屣。东巡并西幸，离宫宿罗绮。宠夺长门陈，恩盛倾城李。秾华即修夜，痛入哀蝉诔。苦无不死方，得令昭阳起。晚抱甘泉病，遽下轮台悔。萧萧茂陵树，残碑泣风雨。天地有此山，苍崖阅兴毁。我佛施津梁，层台簇莲蕊。龙象居虚空，下界闻斗蚁。乘时方救物，生民难其已。澹泊心无为，怡神在玉几。长以兢业心，了彼清净理。羊车稀复幸，牛山窃所鄙。纵洒苍梧泪，莫卖西陵履。持此礼觉王，贤圣总一轨。道参无生妙，功谢有为耻。色空两不住，收拾宗风里。